Nalika aku sekolah, aku pra duweni wektu kanggo mgeramut kewan kesenenganku sing wis tak anggep kaya anak dhewe yaiku asuku. Asu iki takwenehi jeneng Leon, amarga tingkahe sing kaya singa. Mlayune buanter, mripate ireng bunder, wulune putih resik. Leon seneng yen dulinan karo aku, apa maneh dulinan sing mambu werna-werna. Leon bakal ngintili aku yen gawa dulinan werna abang, kuning, ijo, lan liyan-liyane. Untunge saiki aku prei sekolah, saengga aku bisa dolan karo Leon tekan isuk nganti bengi lan Leon ngantuk banjur turu. Aku uga ngelatih Leon supaya bisa dadi asu sing pinter kayata pinter ngerteni majikane, pinter lungguh, pinter nindakake tindakan sing lucu lan liyane.


Salah siji penyebab akeh e hubungan romantis dadi pedot iku mergo salah siji pihak nduwe sifat cuek. Wong sing cuek iku mek peduli ambek dunyone dewe dan kadang isok ngabaino kebutuhan pasangane. Yo gak heran nek akeh uwong sing gak betah ambek wong cuek. Nek misal awakmu lagi nduwe hubungan romantis karo wong cuek, iki cara sing isok mbok lakoni ben hubunganmu iku tetep harmonis. Siji, ngomongo nang de’e disikan. Loro, sudokno nek awakmu iku peduli ambek de’e. Telu, nek pasanganmu iku cuek, keki mereka wektu, sopo eroh mereka bakal nekani awakmu dan berbagi perasaan nang awakmu nek wektune wes pas. Papat, ojok atek tukaran. Limo, analisis situasine. Enem, coba ajak de’e gawe terhubung maneh karo awakmu. Terakhir, rencanakno kejutan gawe de’e.


Kanggo wong sing uripe ana ning desa wiwit cilik, mesti ngerasa nyaman amarga ning desa kuwi tenang lan uga wonge isih gayeng. wong desa kuwi yen ana kenduren utawa hajatan ora perlu nyewa wong saka njaba, sing bakal ngewangi ya wong desane dhewe. Mulai saka mbangun layos kanthi masak lan uga jaga buku tamu. Wong desa iki uga sering ngadakake acara kaya bersih desa lan uga akeh kegiyatan sing marai desa tambah gayeng. Wong desa uga terkenal ngeregani tamu adoh kaya sering nggawakake oleh-oleh kanggo wong sing ngadakake kunjungan ning desa kaya nggawakake hasil tani, beras, panganan tradisional lan uga sak panunggale.


Sore iki, aku ambek adekku dolanan nang ngarep omah koyok biasane. Sing marai aku bingung iku moro arek komplek ngumpul kabeh nang lapangan perumahan. Aku sing penasaran akhire ngajak adikku ndelok onok opo nang lapangan kono. Dadakno lagi onok latihan reog gawe acara festival nang Gresik minggu ngarep. Aku mek wani ndeloki ket adoh soale topeng e gede buanget, dan adikku wes ketok keweden. Moro-moro wong sing nganggo topeng iku ngejari arek-arek sing onok nang kono. Aku ambek adekku yo dadi korbane sisan. Adekku sampe nangis saking wedine dan akhire langsung tak jak moleh. Tutuk omah, adekku sek ketok sawanen mergo dikejar topeng reog mau.


Cara gawe niteni tanda-tanda perusahaan lagi merugi yaiku ndelok anggaran perusahaan. Nek misal nang anggaran iku mau pengeluarane luwe gede timbang pendapatane, berarti perusahaan iku lagi defisit alias lagi ngalami kerugian. Nek wes koyok ngono, awakmu kudu ngelakoni cara ben isok ngestabilno anggaran keuangan iku. Salah siji carane iku ngubah strategi pemasaran. Strategi pemasaran sing cocok nang jaman saiki iku manfaatno media sosial. Tambah berkembage teknologi, iku marakno media sosial nduwe andil gede gawe keberhasilan bisnis. Lewat kono, awakmu isok narik calon pelanggan luwe gampang, soale pengguna media sosial dewe iku wes uakeh pol dan isok njangkau luwe luas audiens. Dadi gawe awakmu sing lagi berbisnis, ojok lali manfaatno media sosial gawe strategi pemasaranmu.


Senjata tradisional wis ora misuwur kaya biyen. Akeh bocah utawa wong-wong sing ora ngerti apa wae lan kepiye bentuke senjata tradisional sing ana ing Indonesia. Iki amarga ora ana proses pelestarian senjata tradisional. Cara iki bisa dilakoni kanggo ngelestarikake senjata tradisional. Kaping siji, ngenalna wiwit bocah-bocah isih cilik apa wae senjata tradisional. Kaping loro, ndelok senjata tradisional sing ana ing museum supaya bisa luwih ngerti gunane senjata tradisional iki. Sing terakhir, gunakake senjata tradisional. Iki cara sing bisa dilakoni supaya senjata tradisional ora punah lan tetep padha bisa ngunakake. Bocah nom ing Indonesia kudu bisa ngelestarikake senjata tradisional iki bareng-bareng.


Pas SMA, ustadzku tau ngomong neng donyo kui luwih akeh kejahatan sing tersturktur timabange kebaikan sing terorganisasi. Koyo geng tawuran utowo mafia, kui salah loro contoh kejahatan sing teroganisasi. Babagan kebaikan ora akeh wong sing gelem ngelakoni bareng-bareng. Wong luwih milih ngelakoni kegiatan sing apik kui dhewe-dhewe. Nanging mergo kui, kebaikan ora iso berkembang lan nyebar cepet. Makane kui, ustadzku nyaranke murid-muride kuwi melu likok. Likok kui koyo kelompok pengajian sing diajar karo gurune, murabbi. Murabbi kui dadi murid seko guru sing luwih duwur ilmune. Kanggo sistem kui, kebaikan dadi luwih iso keatur lan dadi jelas strukture. Dadi ustadzku, nyaranke wong-wong ben melu likokan.


Ngomongake pasangan sing bedha derajat kuwi ana crita babagan film Titanic, yaiku film barat taun 90-an lan dadi legenda uga sejarah ning dunya film amarga film iki dianggep romantis lan nyeritakake sejarah sing ana. Film iki nduwe karakter yaiku Rose, putri saka keluarga bangsawan sing melu ngadakake pesta ning jero kapal Titanic, lan uga Jack, wong mlarat sing menang lotre lan bisa berlayar ning jero kapal kuwi. Senajan nyeritakake kecelakaan Titanic, film iki uga nduwe crita babagan uripe wong jaman biyen sing ora seneng yen anake cedhak utawa rabi karo wong sing nduweni kasta sing bedha amarga bakale akeh babagan sing ora cocok.


Kitab Taurat iku salah siji kitab suci sing dituruno sak durunge kitab Al-Qur’an. Kitab iki diwahyuno nang Nabi Musa AS gawe pedoman ambek petunjuk gawe Bani Israil. Kitab Taurat dituruno pas abad ke-12 sak durunge Masehi. Kitab iki ditulis nganggo boso Ibrani dan jaman saiki dadi kitab sucine umat Yahudi. Kitab Taurat iki isine 10 pokok perintah. Secara keseluruhane kitab Taurat iki isine tentang perintah gawe mengesakan Allah SWT, menghormati wong tuwo, ambek nyucikno dino Sabtu. Nang njero kitab iki onok larangane sisan. Mulai teko nyembah berhala, nyebut nama Allah SWT dengan sia-sia, mbunuh menungso, nyolong, dadi saksi palsu, ambek njupuk hakne wong liyo.


Gayai wong nang deso iku saiki wes seje ambek biyen, saiki akeh wong sing gumedeh mergo teko lungoh terus duweke akeh, terus saingan numpuk dunyo barang yo sak pirang-pirang. Padal karo kyai-kyai sing ono nang deso yo mesti wes disaranno nag urip iku ora pantes nag saingan numpuk dunyo ambek gaya-gayaan soale iso dadekno perkoro sing ora bakal kepikiran iku iso kedaden. Contone nang desoku iku yo ono wong sing uripe gayae pol, tapi nag ono tonggone tuku barang anyar mesti ngeloki ambek srengen. Nah akhire kan yo ora pantes ngunuku terus akhire dadekno loro ati sing dadekno ora rukun karo tonggone dewe. Mangkane gaya urip iku sing sak wajare aelah.


Wina kerja ana ing perusahaan sing nggawe buku. Salah sawijining dina, Wina diwenehi tugas kanggo nulis lan nggawe animasi crita rakyat sing ana ing Indonesia. Dheweke bingung meh nggawe crita sing endi, amarga crita rakyat sing ana ing Indonesia iku akeh banget. Sawise crita ing kabeh kancane, akhire Wina oleh pituduh saka kancane kanggo nggawe crita rakyat watu sing nangis saka Kalimantan Barat. Wina akhire maca genah-genah crita watu sing nangis iki. Nalika maca crita iki, Wina uga nggegirisi ati amarga iling yen dheweke isih akeh dosane marang Ibune. Wina uga wedi didongakna elek karo Ibune kaya crita iki lan disabda dadi watu.


Adhiku duwe hobi nggambar. Apa wae bisa digambar, nanging dekne seneng nggambar pemandangan lan satwa amarga teknike luwih dhuwur lan luwih angel dadi mesisan ben bisa disinaoni. Sak durunge nggambar, adhiku nyediakake kanvas utawa kertas gambar lan cat akriklik. Miturut pengalamane, cat akrilik kuwi paling awet lan ora ngeribeti kaya cat minyak sing ngresikane angel. Adhiku nggambar wayah Minggu sore amarga ora ana kegiatan. Kadang ya malem Minggu banjur ditutukake sesuk isuke. Saiki dekne wis bisa ngumpulake 20 gambaran lan arep didaftarake pameran ning sekolahe pas wayah Hari Guru. Aku dadi kepengen nukokake piranti lukis pas dekne ulang tahun sesuk mben.


Film ora mung bisa didelok ana ing bioskop. Jaman saiki, akeh banget panggon kanggo ndelok film kayata lewat aplikasi kang arane netflix, viu, disney hotsar, lan sapanunggale. Cara kanggo ndeloke uga gampang. Film kang ana ing aplikasi iki kaperang pirang-pirang bagian. Ana film sing bisa didelok kanthi gratis lan ana film sing bisa didelok yen wis langganan. Kanggo film sing bisa didelok gratis, kowe kari mlebu wae ana ing aplikasi iku. Sawise mlebu ana ing aplikasi, banjur milih film endi sing meh didelok. Aplikasi iki uga nyediakake tulisan ing ndisor utawa arane subtitle kanggo film sing asale saka manca kaya film inggris, thailand, utawa Korea.


Film 5 cm iki ora bisa dibantah yen marai wong kuwi tertarik munggah gunung. Pengalaman sing nyenengake, pemandangan sing apik, lan uga crita pas perjalanan sing menarik sing ana ning film kuwi marai wong termotivasi kanggo nambah pengalaman munggah gunung, utamane Gunung Semeru. Nanging, film iki uga nyediakake fakta sing kurang pas amarga ana adegan kena longsong ning puncak. Adegan iki wis dikonfirmasi ora bener amarga Gunung Semeru nduwe jalur pendakian liyane sing luwih aman senajan pemandangane isih padha. Amarga kuwi, para pendaki kudune munggah gunung nganggo persiapan sing mateng ben ora kegawa tren banjur melu-melu nanging ora ngerti medane.


Kamera polaroid yaiku kamera sing sifate instan amarga sepisan foto langsug dadi. Polaroid ditemokake karo Edwin Land ning Prancis taun 1944 lan mulai dipasarake taun 1947. Sajane, polaroid iki jeneng merk. Kamera iki ngasilake foto ning wektu sing cepet nanging ora duwe film negatif kaya kamera klasik biyasane. Kamera iki ukurane cilik lan uga ngasilake foto ning dimensi sing uga cilik. Kamera iki didukung karo teknologi polacolor sing bisa ngasilake cahaya lan werna sing dipindahake langsung marang kertas. Jaman saiki, polaroid wis akeh banget teknologi lan uga wis manika werna. Bobote uga entheng banget nanging ora praktis amarga kudu tuku kertas polaroide dhisik.


Saiki akeh wong sing tuku mesin cuci soale enak wes ora repot ucek-ucek klambi. Mari ngunu yo akeh wong sing bungung carane gunakano padal wes karek nyemplungno pakean nang tabunge tok. Tapi ono pirang-pirang perkoro sing kudu diperhatikno kanggo wong sing gawe mesin rong tabung yaiku ojo akeh-akeh oleh nglebokno klambi utowo pakean nang tabunge maeng. Terus, ojo sampek sing panggonane petek-petekan sing ono nang duwur maeng iku teles soale engko nag teles iso ajur mesine. Mari ngunu, tabunge iku maeng kudu imbang, ojo sampek mereng. Terus sing terakhir yaiku ngresiki siso-sisoe sabun sak marine umba-umba ben engko tabunge iku ora teyengen.


Onde-onde iku panganan tradisional sing wes umum nang- endi-endi. Tapi asline iki panganan ambek termasuk oleh-oleh khas Mojokerto sing sampek saiki akeh sing seneng. Nah sing garai panganan iki dadi jajanan sing paling disnenegi yoiku rasane ambek regane morah. Nang gone surabaya.liputan6.com nerangno nag ondi-ondi termasuk salah sijine panganan tradisional sing sampek saiki isek akeh sing dodol. Nag pengen ngerasakno rasane onde-onde sing ancene enak yo onde-onde sing teko daerah Mojokerto. Dadi nag lewat kono ojo lali tukuh oleh-oleh khas daerah kono soale onde-ondene iku bedo ambek liyane. Terus pilihane yo akeh, mangkane iku sing dadekno wong-wong seneng ambek onde-onde sing teko kono.


Lesung utawa alu kuwi salah sawijining alat sing bisa kanggo ngilangake kulit beras. Alat utawa piranti iki biasane digawe saka kayu gedhe, bentuke kaya prau, lan duwe piranti sing gunane kanggo numbuk, yaiku alu. Lesung duwe ukuran 0.5 kanthi 2 meter. Biyasane lesung kudu digotong wong 2 yen arep dipindahake ning panggon liyane. Yen arep numbuk beras, carane yaiku pari sing isih utuh langsung dilebokake ning njero lesung lan ditumbuk. Biyasane, anak 2 kanthi 4 wong sing numbuk pari kanthi kulit ari lan gabahe bisa dipisahake. Rampung ditumbuk, beras kuwi dikumpulake ning tampah lan diayak ben resik lan bisa disimpen ning jero lumbung.


Wingi aku ambek koncoku pas ngopi petok wong wedok kerudungan tapi kelakuane ngalah-ngalahi wong sing ora krudungan. Masio krudungan tapi pakeane maeng ketate orambloko akire digodohe ambek bocah-bocah sing ono nag kono. Padahal wes dianjurno ambek poro ulama ambek kyai nag wong wedok pakeane iki sing apik ben slamet. Tapi jaman saiki anjuran koyok ngunuku tambah dianggep kampungan mangkane tambah akeh korban pemerkosaan gara-gara pakeane wong wedok sing koyok ngunuku. Mangkane nag wong wedok iku pengen slamet nang donyo yaiku pakeani kudu diapiki maneh. Kudu nutup aurote ben ora garai perkor sing elek teko. Nag wes ketutup kabeh aurote mesti aman.


Bocah kos kuwi pancen nduweni kesibukan dhewe-dhewe, nanging kesibukan iki kudune ora ngurangi adab lan tata carane lelaku marang tangga kos. Kudune ning kos iki njaga ketertiban kaya kerja bakti ngeresiki jedhing, dapur, lan uga fasilitas sing dinggo barengan. Banjur yen tanggana iki ya kudune nyapa lan yen ana masalah kudu cerita amarga bocah kos kuwi mesti adoh saka keluwarga. Sing ndadekake masalah kuwi yaiku wong sing jarang ngobrol banjur yen ana masalah malah mlayu lan nggawe gara-gara. Kamangka, awak dhewe kudu dadi tangga kos sing apik lan uga ngewenehi perhatian marang kanca ben ora kesusahan lan ora ana masalah serius.


Salah siji mesin cuci sing paling apik ning taun 2022 kuwi yaiku mesin cuci merk SHARP ES-F950P-GY. Mesin cuci iki diproduksi karo perusahaan SHARP sing terkenal karo alat elektroning sing mumpuni. Mesin cuci iki jenis mesin cuci tabung tunggal sing nduwe bukaan ning ndhuwure. Fungsine uga macem-macem, yaiku salah sijine ndukung fungsi tekanan banyu sing cilik. Cocok kanggo wong sing omahe ana ning apartemen. Banjur ana antibakteri sing bisa ngilangake bakteri wayah ngumbahi sing nyebabake mambu gak enak. Mesin iki uga duwe fungsi eco-logic yaiku mesin sing bisa kerja miturut saka jumlah kiloan klambi sing ana ning jerone lan bisa luwih resik ngumbahe.


Ora ana pakem sing bisa nentokake resep pertama teh. Ana sing ngomong yen jaman biyen, teh kuwi saka godhong teh ing tlatah Tiongkok kang ceblok ning jero ceret isi banyu panas, nanging ya ana sing ngomong yen teh kuwi saka kembang-kembangan. Versi teh saka kembang iki saka Eropa, mula teh saka Eropa kuwi ada campuran kembange kaya jenise teh earl grey sing rupane campuran saka teh lan kembang lavender utawa kembang sepatu. Nanging yen kepengen weruh asli rasa teh, paling apik njajal resep Tiongkok. Awak dhewe bisa ngerasakke rasa godhong teh sing paling asli lan bisa mbedhakake mutu teh kuwi.


Jus melon sing biasa taktuku ning ngarep sekolah rasane rada pait. Melon sing digawe kayane melon sing wis bosok utawa melon sing tuwek. Banyu sing digawe uga rasane rada pait. Melon sing ana ing tokone rupane rada mengkerut. Dadi wes pasti iku melon tuwek. Aku luwih seneng ngombe jus melon sing nganggo melon enom supaya ora pait. Nalika aku oleh jus melon sing pait, aku biyasane ngakali karo nambahi gula sing uwakeh utawa ditambah karo susu. Jus melon yen ditambah karo susu bakalan kenthel banget lan nambah enaking jus melon. Nanging yen ora seneng ngombe jus sing kenthel, bisa diakali karo nambah banyu sing akeh.


Fungsine keris sing utamane ora dienggo kanggo neng medan perang, nanging kudu nunjuke status sosial. Keris kui senjata tradisionale wong Jowo. Keris kui peso utowo pedang cekak sing bentuke koyo ujung tombak nanging duwe lekukan sing mirip ulo. Keris iki ora gampang digawe mergo, pengerajin keris kudu gawe lekukan-lekukan kui. Makin akeh lekukane, keris kui dianggep makin apik. Mergo angel digawe kui, artine ora kabeh wong iso duwe keris, mung wong-wong tertentu sing duwe jabatan neng kerajaan. Makin apik, makin akeh lekukane, berarti makin duwur derajate wong kui. Yen didelok seko bentuke, keris kui ora cocok dienggo neng medan perang. Jaman disik kui neng Jowo tetep ono pedang biasa sing dowo. Yen ono wong pedang ketemu karo keris, mesthi sing menang pedange. Dadi makin ora masuk akal yen wong gelut neng medan perang mung gowo keris.


Liburan kui dadi momen sing penting kanggo awak dhewe lan wong-wong sing paling cerak. Liburan utowo plesiran karo wong sing disayangi kui ojo tekan rusak mergo nginep neng hotel utowo penginepan sing kurang pas. Ben ora getun, ono coro milih hotel utowo penginepan sing pas. Sing paling penting kui, penginepan sing arep disewo kudu sesuai karo budget. Seapik-apik penginepan sing arep disewo ning ora ono duwite kui percuma. Awak dhewe iso ngebandingke rego penginepan sing podo neng beberapa aplikasi. Yen bejo, awak dhewe iso entuk rego promosi sing luwih murah. Sing keloro, pilih panggon penginepan sing cerak karo objek wisata sing arep didelok.


Yen ning omah ana acara keluwarga, arisan, utawa kumpulan nanging bosen yen panganane kuwi-kuwi wae, cobao nggawe sego liwet. Cara sing gampang kanggo nggawe sega liwet yaiku umbahen beras kanthi resik. Beras sing digawe iki isa beras wangi utawa beras pandan ben luwih enak. Bar kuwi nggeprek laos, sereh, bawang abang, lombok gedhe tanpo winih, lan bisa ditambah iwak teri. Kabeh bahan kuwi mau diumbah banjur dicampur karo sega. Yen sega biyasa masake nganggo banyu, sega liwet iki bisa dimasak nganggo santen ben rasane gurih. Bar kuwi, dideleh ning jero magicom lan dienteni sampe mateng. Kanggo lawuhe, bisa nganggo pithik bumbu bali, pithik goreng, pithik suwir, sambel goreng, perkedel, lan liyan-liyane.


Bali iku surgane wisatawan soale akeh banget jenis oleh-oleh sing isok dituku nang kono. Mulai teko panganan sampe pernak-pernik liyane. Sing gak oleh kelewatan nek liburan nang Bali iku mampir nang Joger Jelek. Joger Jelek iki outlet kaos khas Bali dan mek onok siji-sijine nang Bali, gak onok nang nggon liyane. Jare uwong, durung nang Bali nek gak tuku kaos Joger Jelek. Kaos Joger Jelek iki istilahe wes dadi ikon e Bali. Wong sing nganggo kaos iki, pasti wes tau nang Bali. Mbasio rego kaose luwe larang timbang kaos-kaos sing biasane, tapi kualitase yo sebanding. Kaine lentur, adem, tebel, terus lembut. Dadi mbasio larang, tetep akeh uwong sing seneng tuku mrono.


Rugi kui sesuatu sing iso awak dhewe hindari. Rugi neng kene ora kewates karo rugi karo mbati yeng lagi dodolan. Rugi neng kene tak artike rugi neng segala aspek urip. Neng urip iki rugi iso dibagi ron jenis. Sing kesiji rugi materiil. Gampangane rugi iki ono kaitane karo duwit, senadyan ora mesthi koyo ngono. Rugi sing jenis iki rugi sing iso awak dhewe itung. Duwit jelas cetho iso awak dhewe itung. Perkoro sing awak dhewe kerep lalike kui wektu. Wektu kui iso diitung. Buktine wektu duwe satuane, koyo detik, menit, jam, dino, sasi, lan sak teruse. Misale, awak dhewe garap desain kanggo koncone dhewe. Dheweke ngejanjike yen awak dhewe bakal dibayar yen desain wis dadi. Nanging jebul dheweke ora sido butuh desain kui, senadyan desaine wis digawe. Pas kui, awak dhewe rugi neng wektu. Soale, wektune dhewe ora iso balik meneh.


Kabeh daerah mesti duwe sing jenenge senjata tradisional. Lah pas aku wingi dolan nang meduro iku ono salah sijine senjata sing belantong duowo koyok kawat bengkong tapi landepi ngalah-ngalahi pedang. Lah senjata iku jenenge clurit, clurit iku termasuk salah sijine senjata tradisonale wong meduro sing ono kat jaman biyen sampek saiki. Clurit iku biasai diwadahi ambek selotong sing teko kulit sapi utowo kebo sing kandel, terus ono danganane sing teko kayu. Senjata iku gelek digawe carok, lah carok yaiku tantangan gelut utowo perkoro gelut sing kedaden nag ono wong sing diisin-isinno martabate. Nah celurit iku ono macem-macem, ono sing kanggo senjata ambek sing kanggo alat perkebunan utowo pertanian.


TransJakarta utawa Busway kuwi kendaraan umum sing paling gampang diakses ning Jakarta. Nanging jalur busway kuwi biyasane malah dinggo karo kendaraan bermotor, apa maneh yen wayah jam kerja utawa jam bali kantor mestine rame banget. Kamangka, para polisi iki kudu siaga njaga ketertiban ning jalur busway amarga wis akeh kecelakaan sing dialami karo para pengendara. Banjur polisi uga kurang ngawasi persimpangan sing ana potensi kanggo jalur busway ben motor ora mlebu lan kurang ana sanksi sing teges. Amarga kuwi, para pengendara motor sing ora tertib iki isih wara-wiri ning jerone jalur busway iki. nanging saiki kejadian kuwi wis jarang amarga wong wis mulai ngerti babagan aturan keselamatan ning jalur busway.


Godhong kelor biasanipun kita ngertos wonten pepatah ingkang ngibarataken donya ingkang jembar. Kasunyatanipun, godhong ingkang saged disayur menika pancen gadhah wujud ingkang alit. Senadyan alit, khasiatipun godhong kelor kathah sanget kangge kesehatanipun badan. Sampeyan saged ngolah godhong kelor dados sup, bakwan, utawi tumisan. Asring dahar olahan godhong kelor bakal saged nambani penyakit asam urat, asam lambung, lan peradangan. Perawatan wajah kangge godhong kelor ugi langkung mirah lan gampil ketimbang perawatan wonten salon. Komedo, kriput, jerawat, kaliyan pori-pori ingkang gedhe saged ical ngangge ramuan godhong kelor. ASI ingkang kirang lancar saksampunipun babaran bakal deres menawi dahar godhong menika. Godhong kelor pancen kecil-kecil cabe rawit.


Aku ora tau kepikiran yen aku bakal ketemu bab sing angel ning jaman kuliah kanthi ana salah sawijining tantangan sing kudu tak adepi, yaiku pas wayah skripsi, aku ora bisa rampung amarga akeh hambatan kaya dosen sing ora ngewenehi acc kanthi aku dewe ngerasa stres lan kangelan ngerampungke skripsi. Banjur aku nelpon ibuku lan nangis amarga keweden skripsi iki ora bakal rampung. Nanging ibuku malah ngongkon pasrah amarga akbeh kuwi wis diatur karo Gusti Allah. Ya pancen bener, kabeh alur urip iki wis diatur saka Gusti Allah lan menungsa ya manut terima nasib kaya sing wis digarisake. Uga jare ibuku tugase menungsa kuwi ya mung ibadah lan ngusahakake.


Telpon anyar saiki iku roto- roto duwe kamera sing telu nang gure, ambek nang ngarep siji. Terus yo duwe lampu utowo senter nang gurine. Warnae yo macem-macem, tapi wingi sing warnai biru soale ono campuran irenge dadi ketok pantes. Terus batune barang yo luang rodok gede yaiku limang ewu sing cuku digawe sedinoan nang dalan. Mari ngunu Ram-me iku petang giga terus memorine nag gak salah wolong poloh giganan, dadi rodok lumayan gede. Terus cese yo rodok cepet soale wes rom amper luweh. Tapi emane iku ora ono hedsete sing digawe ngeringekno nyanyian nang telpon iku dadi kan yo eman opo maneh kudu tuku dewe sisan.


Ayam goreng krispi kalebet olahan ayam modern. Padahal, miturut sejarahipun, ayam goreng krispi sampun wonten wiwit pertengahan abad kaping 18.  Amargi raosipun eca lan cara damelipun ingkang gampil, daharan ayam goreng ingkang dibalut glepung menika tasih bertahan ngantos sakmenika. Kita tambah gampil menawi pengen damel ayam goreng krispi dhateng griya amargi sampun kathah glepung instan ingkang khusus kangge damel ayam goreng krispi. Wonten glepung ingkang pedes lan glepung bumbu biasa. Glepung ayam krispi menika cekap dipuntambahi toya terus diaduk. Ayam ingkang ajeng digoreng dilebetaken wonten adonan menika ngantos sedaya bagianipun kaclup. Ayam ingkang sampun dicaosi adonan basah lajeng dilebetaken wonten sisa tepung bumbu ingkang tesih garing supados kraos renyah nalika didahar.


Potong gigi kuwi salah siji upacara agama Hindu sing wajib dilakoni karo umat Hindu sing arep diwasa kanggo simbol mbuwang nafsu lan angkara murka. Upacara iki uga nyimbolake uripe menungsa wiwit bayi kanthi wis gedhe, siyap ngadepi urip lan mandiri. Nanging upacara potong gigi iki uga ana sing setuju lan ora setuju amarga upacara iki ana prosedur sing bisa marai untu rusak, yaiku ngikir untu utawa natah. Kamangka upacara iki diarani metatah. Untu sing wis dikikir utawa ditatah iki bisa rusak amarga enamel utawa lapisan iki tipis. Yen lapisan iki rusak, untu sing ditatah kuwi bisa mati. Amarga kuwi, ning Bali saiki upacara iki ana ketentuane lan diawasi karo dokter.


Ora akeh bukune bocah sing isine crita rakyat. Buku bocah jaman saiki kabeh isine wis babagan tresna. Ana siji panggon sing isih semangat kanggo ngetokna buku crita rakyat ana ing Jogja. Panggon iki jenenge Karya Bangsa. Buku crita rakyat sing ditokna macem-macem warnane. Ana sing tipis, ana sing kandel, ana sing gur isine tulisan, lan ana sing ana gambare. Gambar sing dimot ana ing buku crita iki padha macem-macem, nanging kabeh gambare ngetokna yen sing gawe iki pancen pengin bocah saiki luwih kenal karo crita rakyat sing ana ing Indonesia. Warna bukune akeh banget ana sing warna ijo, abang, putih, lan liyan-liyane.


Ben provinsi nang Indonesia, iku pasti nduwe omah adate dewe-dewe. Salah sijine Bangka Belitung sing nduwe omah adat yaiku Rumah Rakit. Rumah Rakit iki dadi omah adat sing paling unik dibandingno ambek omah adat nang provinsi liyane. Soale omah adat iki temenan ngambang ning duwure banyu. Hal iki mergo provinsi Bangka Belitung iku provinsi sing merupakan wilayah kepulaan. Onok rong pulau utama nang provinsi iki, yaiku pulau Bangka karo pulau Belitung. Wes ngono, sek onok maneh pulau-pulau liyane. Mego iku, masyarakate kudu beradaptasi karo kondisi wilayah provinsine. Iku opo’o Rumah Rakit iki sampe digawe ngambang nang nduwure banyu. Tapi mbasio ngono, Rumah Rakit iki isok diiket cek gak sampe kintir adoh.


Pas lagi pandemi ngene iki, awak dhewe dipekso nyambut gawe seko omah. Yen neng kantor ono piranti-piranti kerjo kui wis dicepake, nanging neng omah iki, awak dhewe kudu nyepake dhewe. Salah siji piranti sing dibutuhke wong-wong pas lagi kerjo neng omah. Ono beberapa hal sing iso, awak dhewe gateke sak durunge tuku laptop kanggo nyambut gawe neng omah. Sing kesiji, sesuaike kebutuhan spesifikasi karo duwit tabungan. Awak dhewe ora perlu tuku sing apik-apik, mergone mengko awak dhewe bakal balik neng kantor meneh. Sing keloro, awak dhewe kudu tuku laptop sing duwe kamera sing apik. Kamera iki dadi penting pas lagi kerjo seko omah. Soale, rapat lan ketumuan liyane kui diganti liwat daring lan panggilan video.


Dana darurat iku wes dadi prioritas e kabeh uwong Indonesia. Opo maneh saiki tambah akeh seminar sing nyampaino betapa pentinge gawe nyediakno dana darurat. Cuma onok sing perlu digatekno. Dana darurat sing dibutuhno wong siji ambek wong liyane iku bedo-bedo. Biasane iku ngaruhe mergo status pernikahan sing diduweni. Dana darurat e wong sing durung rabi, bakal bedo ambek dana darurat e wong sing wes rabi. Engkok nek wong sing wes nduwe anak, dana darurat e bakal bedo maneh. Biasane tambah onok status pernikahan koyok ngono, dana darurat sing dibutuhno iku bakal tambah akeh sisan sesuai kebutuhan wong iku mau. Dadi gak isok dipadakno kabeh.


Mlaku-mlaku ning pameran seni iki kegiyatan sing paling cocok dilakoni yen wayah liburan ning Jogja. Apa maneh yen rame-rame ngejak kanca. Salah siji pameran sing dadi unggulan yaiku Biennale Jogja. Pagelaran seni iki dadi pagelaran sing paling dienteni amarga mamerake macem-macem karya seni saka seniman Indonesia uga manca negara. Nanging, kunjungan pameran iki ora sumbut karo akehe wong kang melu seminar sing mbahas babagan seni lan panguripane seniman ning Indonesia. Acara iki ana ning saban pameran lan biasane nekakake para guru lan ahli seni. Nanging kadang pengunjung luwih seneng foto-foto tanpa ngadakake apresiasi seni sing utuh kanggo karya-karya sing dipajang.


Saiki perkembangan teknologi wes ora karuan, salah sijine teknologi saiki sing rame nang gone montor-montor sing anyar yaiku teknologi autonomous utowo Mobil Autopilot. Teknologi iku maeng iku fungsine akeh megilan kanggo keselamatane menungso nang montor utowo pas nyetir montor. Nah sing jenege teknologi autopilot iku yaiku teknologi utowo sistem sing ancene dikembangano kanggo ngontrol utowo ngendalikno kendaraan utowo montor iku maeng karo otomatis. Sistem utowo teknologi iku maeng iku iso nyetir montor iku maeng tanpo disetir ambek wong sing nyetir. Nah tujuane iku ancene kanggo ganteni wong sing nyetir montor, soale nag wonge sing pegel sistem iku iso ngewangi nyetir montor utowo kendaraan maeng.


Tokoh adat iso dadi agen pembangunan daerahe pemirintah. Tokoh adat kui wong sing paling terhormat neng daerah. Pikiran lan pendapate dheweke kui bakal dirungoke. Pertama, tokoh adat kui iso dadi wong sing ngurus urusan adat koyo sing wis diatur neng Undang-Undang. Pemerintah kui menghargai adat khusus sing ono neng daerah tertentu. Makane kui, pemerintah gawe intutusi iki dadi resmi seko sudut pandang hukum. Sing keloro, tokoh ada iso ngebantun pemerintah mensosialisasi utowo ngandai masyarakat sing dipimpine babagan program pemerintah. Dheweke iso dadi perwakilan tanggapan seko program anyar pemerintah. Tokoh adat kui uga iso ngebantu pemirintah golek dalan tengah neng antara kepentingan pemirintah lan uga masyarakat adat.


Menawi sampeyan pengen plesiran wonten negara manca kanthi regi mirah, negara Thailand nawakake kathah panggonan plesir ingkang menarik. Wonten panggonan ingkang populer amargi panggonanipun wonten tengah kutha, wonten ugi ingkang panggonanipun mblusuk. Panggonan ingkang mekaten biasanipun nawakaken pemandangan ingkang langkung endah amargi tesih asri lan alami. Salah satunggaling panggonan plesir ingkang mblusuk wonten Thailand inggih punika grojogan utawi air terjun Mae Ya ingkang kalebet wilayahipun Taman Nasional Doi Inthanon. Kalebet mblusuk amargi jarakipun saking kutha Chiang Mai tebih sanget, 70 kilo. Nanging sayahing badan bakal kebayar nalika mirsani endahipun pengarspemandangan grojogan menika. Para turis mesti bakal remen sanget foto-foto wonten mriku. Wujudipun grojogan Mae Ya kados undhak-udhakan ingkang diselimuti kain werni pethak.


Rawon yaiku panganan saka Jawa Timur kang nduweni rasa khas. Rawon iki meh padha karo soto. Nanging sing mbedakake duduh rawon rupane ireng buthek kenthel amarga ana campuran kluwak, iki uga sing njalari rasane rawon beda karo panganan liyane. Isine rawon iku ana daging, cambah, ndhog asin, opak urang, lan brambang goreng. Supaya luwih manteb mangan rawon iku nganggo sega panas sing kemebul. Yen jaman mbiye rawon iki panganan kang disajekake amung ning acara-acara penting kaya dene mantenan. Ananging saiki, wis saben dina isa mangan rawon amarga akeh sing bakulan. Masio nduweni rasa sing khas, rawon isa ditampa marang kabeh ilat wong Nusantara, khususe wong Jawa. Kamangka kuwi, rawon iki wis misuwur tekan ngendi-endi.


Hindu dadi salah sijine agama kang wis suwe jumeneng ing Indonesia. Mligi Bali, pulo kang masarakate akeh nganut Hindu. Para pamaos kabeh pesthine wis kerep krungu ta karo Upacara Galungan?. Upacara iki biasane dienekake nem wulan sepisan kanggo menehi pisungsung marang Sang Hyang Widhi lan Sang Dewa Bathara. Galungan ing Bali ditindakake saben rongatus sepuluh dina sepisan pase ing dina Budha Kliwon utawa kerep kasebut Rabu Kliwon Wuku Dungulan. Upacara kang kawitan ing tahun 882 M utawa Saka 804 iki uga dadi salah sijine tetenger kang misuwur bab Bali. Akeh turis kang pingin ndelok upacara iki. Nah, supaya isa ngerti luwih ngerti bab Galungan, pramila menika mangga kabeh padha dolan nang Bali!!


Nag uwong sing senengane dolan mesti ora lali golek panggonan sing enak dinggo turu. Nah, nag lamongan masio ora ono panggonan wisata sing apik koyok kota liyane, tibak'e ono panggonan turu sing iso diarane enake pol digawe nginep, regane yo ora sepiro'o larang soale fasilitase yo apik, panggonan iku jenenge Grand Wisma Hotel sing ono nag lamongan pinggire alun-alun kota Lamongan. Nag ndelok teko omongane uwong-uwong sing wes tau nginep nag kono jarene panggonane enak, fasilitase lengkap, ambek regane yo lumayan ora larang-larang nemen. Dadi kanggo konco-konco sing ketepa'an lewat lamongan ojo lali mampir nang Hotel iki. Tapi nag menurutku sing wong ndeso, regane lumayan larang tapi jarene uwong-uwong sing gelek nginep nag hotel terus ndelok fasilitas sing ditawakno iku yo ora sepiro larang.


Wisatanipun Kepulauan Derawan wonten Kalimantan nawakaken pengalaman ingkang benten kangge sampeyan ingkang remen nyilem wonten laut utawi danau. Sampeyan saged nyilem wonten Danau Kakaban, Kepulauan Derawan. Danau ingkang lokasinipun wonten kepulauan kados menika langka. Turis kathah ingkang tertarik plesir menyang Danau Kakaban amargi saged ngraosaken pengalaman ingkang langka, inggih menika renang sareng ubur-ubur. Ubur-ubur wonten Danau Kakaban boten nyengat kados ubur-ubur sanes. Nanging, ubur-ubur menika senstif kaliyan sentuhan. Dados, penyilem kedah nyilem kanthi sikil ingkang wudo, boten sah ngangge sikil kodhok. Alas wonten Kepulauan Derawan ugi unik amargi kathah wit endemik Pulau Kalimantan ingkang boten saged dipunpanggihaken wonten panggonan sanes.


Duren iku tanduran buah khas daerah tropis. Duren iki akeh ditemokake ana ing Asia Tenggara kaya Indonesia, Malaysia, lan Thailand. Senajan buah iki larang lan akeh sing seneng, nanging ana ug wong-wong sing wegah mangan duren iki amarga ambune sing nyegrok banget. Kadhang ana wong sing ket ngambu ambune duren wae wis mutah-mutah. Mambune duren sing nyegrok banget iki disebabake karo senyawa sing ana ing duren. Miturut paneliten Pusat Penelitian Pangan sing ana ing Jerman, duren iki duweni 50 senyawa sing beda lan iku mbentuk ambune duren. 50 senyawa iku uga ditemokake ana ing bahan panganan sing duweni mambu sing nyegrok kayata bawang, mrica, paprika, lan liyane. Mulane iku sing nggarai ambune duren nyegrok banget.


Wong sing munggah gunung kuwi mbutuhake mental lan nyali sing gedhe amarga ora ngerti apa sing diadepi pas lagi ning gunung kaya cuaca sing ekstrem, kewan liar, kondisi alam sing angel diprediksi kaya longsor, lan uga sak panunggale. Wong sing sering lunga menyang gunung iki mesti ngerti kepiye carane ben tetep bisa urip kaya nyediyakake peralatan kanthi lengkap kaya tali, senter, lan uga peralatan liyane. Sing paling penting yaiku persiapan sing disiplin kaya olahraga saben dina lan uga sinau babagan jalur sing arep diliwati kaya peta lan uga nggolek jalur alternatif. Jalur iki uga bisa disinaoni liwat sosial media para pendaki lan uga saka internet.


Biyen pas aku ngaji, aku tau diceritani sing cerito maeng teko cerito nang jero kitab suci, nang cerito iku nyeritakno salah sijine cerito asal usule menungso. Teko cerito sing diceritakno ambek pak ustad maeng bocah-bocah podo nggumun kok iso yo menungso didakno teko lemah? maringunu pak ustad ngomong "yo iku kekuasaane pengeran sing moho agung, dadi awak dewek kabeh sing urip nang dunyo iku yo asline teko lemah, tapi saiki yo ono sing ngarane teko sak kepel geteh, lah geteh nang menungso kan yo teko panganan sing dipangan, terus panganan iku asale teko tanduran sing terik'e nag lemah, mari ngunu tanduran iku jipek sari pati teko lemah terus dadi pangan sing kenek dipangan ambek menungso.


Cerita babagan atlet bulu tangkis iki mesti ora adoh saka profil Anthony Sinisuka Ginting utawa Anthony Ginting uga utawa Ginting kanggo jeneng akrabe. Ginting iki salah siji atlet sing maune ora didelok amarga isih kalah fisik karo Jonathan Christie. Nanging Ginting iki ora patah semangat lan terus ningkatake kemampuan lan teknik kanggo tanding. Ginting iki dikenal salah siji wong sing paling tenang ning lapangan amarga dekne ngerti yen fokus wis bubar, kabeh pertandingan uga bisa bubar. Ginting uga sering ngewenehi motivasi kanggo atlet enom ning Pelatnas. Kamangka, ayo kabeh padha ndukung Ginting ning pertandingan amarga Ginting iki bisa dadi masa depan bulu tangkis Indonesia.


Kanggo ngeling-eling tiyang sing sampun ngedisiki awak dhewe menyang swarga, wong Jawa duwe acara utowo tradisine dhewe. Sing pertama kui, neng dino tiyang sing sedo dimakamke, dilaksanake ritual surtanah. Tujuane kui ben arwah utowo ruh sing sedo kui ngentoke panggon sing sae neng samping Gusti Allah. Sak wesi kui dilaksanake pengajian pas 3 dino sak wise sedo, 7 dino,  40 dino, 100 dino, lan sewu dino. Slametan sing dilakokni 3 dino sakwise dino kematiane kui jengene nelung dino; sakwise 7 dino kui mitung dino, sak wise 40 dino kui matang puluhan, sak wise 100 dino kui nyatus dino, lan sak wise 1000 dino kui nyewu dino.


Dina Galungan yaiku riyaya dimengeti karo agama Hindu Bali saban 210 sepisan. Galungan iki kanggo mengeti kemenangane Dewa Indra ngelawan Mayanadewa utawa dharma ngelawan adharma. Wong Bali percaya yen roh leluhur kuwi bakal balik ning omah wayah Galungan, kamangka kudu ana upacara mengeti Galungan iki. Inti saka Galungan iki yaiku ngindarake menungsa saka hawa napsu. Nanging, ning akeh kantor, Galungan iki ora diitung dadi dina lembur amarga anggepane ora sepenting Nyepi. Kamangka, awak dhewe kudu usul marang kantor uga pemerintah ben Galungan iki dadi tanggal abang ben umat Hindu bisa mengeti Galungan lan bisa njupuk cuti uga kumpul karo keluwarga.


Tahun iki sing dodolan online aiwt teko market place sampek sosial media wes sak pirang-pirang mergane akeh wong sing pengen usaha polahe kenek dampak pandemik sing wes sekitar rong tahunan luwih iki. Mari ngunu sing janenege dodolan online iku yo saingane akeh. Luwih akeh timbang dodolan offline soale nang toko online iku ora mok sak wilayah tapi anjok endi-endi wilayah sing ancene wonge gelem dodolan ambek ngerti carane manfaatno teknologi. Janji nang gone iku ono internete yo mesti bakal iso dodolan. Polahe dodolan online iku ora kudu buka toko ambek duwe panggonan sing ancene parek ambek panggonan sing rame wong akeh.


Panggon wisata ing Gunungkidul ora mung pantai wae. Ana wisata anyar sing dikembangne karo warga ing daerah Gunungkidul yaiku Heha Ocean View. ORa angel kanggo nuju ning Heha Sky View. Yen budha saka Jogja, kaping pisan kudu njupuk dalan liwat Imogiri Kulon - Imogiri Siluk - Siluk Panggang - Wonosari. Sawise iku mesti bakal nemu dalan sempit kurang luwih 9km. Kaping pindho, yen wis tekan ana ing Heha Ocean View, kudu mlaku maneh nuju panggon spot fotone. Senajan mlaku rada adoh ning panggone, nanging bakal keganti karo pemandangan laut sing apik banget. Ora mung kanggo ndelok pemandangan laut, ing kene uga bisa foto-foto amarga akeh banget spot fotone.


Yen ning kampung sebelah Desa Jambe, ana simbah sing uga dadi tokoh adat lan kondhang amarga ngopeni sanggar jathilan. Asmane Mbah Ruci. Mbah Ruci iki turunan keloro saka keluwargane sing ngopeni sanggar jathilan ning Desa Rejo. Bedha karo Mbah Pomo sing wis ora aktif ndalang, Mbah Ruci iki isih melu pentas jathilan senajan mung nonton utawa melu ning ritual suwukan sak durunge para pemain iki ndadi utawa kesurupan. Mbah Ruci seneng banget yen ana bocah enom sing teka lan melu sinau babagan jathilan, salah sawijine aku. Mbah Ruci ngewangi aku ngerampungke skripsi amarga Mbah Ruci gelem dadi narasumber babagan kesenian iki.


Neng omahku, ora akeh wong sing dodolan keliling neng ngarep omah. Sing kerep lewat kui, bakul bakso lan bakul es dung-dung. Aku seneng panganan sing adem-adem makane aku seneng tuku es dung-dung kui. Warna gerobake apik, warna pink. Nek duwur gerobake wis ketok roti lan gelas plastik muncung. Suara dung-dunge kui khas banget, bedo karo bakul sing liyo. Gong cilike kui ono neng sisi kanan surungane. Bapake sing dodol yo nganggung klambi sing rapi. Bapake biasane nganggo kemeja kotak-kotak lan katok kain werno ireng. Ciri khas penimpilan bapake kui iku nganggo topi sing koyo dieengo mantan vokalis Drive, Anji. Senadyan, rupone bapake bedo banget karo Anji.


Bela diri iku dadi salah siji bentuk pertahanan diri sing wes dikenal ket jaman lawas. Nguasai olahraga bela diri iku marakno awak dewe luwe siap ambek jurus pembelaan diri, terus siap secara fisik karo mental sisan. Bela diri iki biasane disiapno gawe serangan-serangan sing marakno ngancem keselamatan diri. Jaman saiki, bahkan nang sekolah iku wes akeh maceme ekskul sing berhubungan karo bela diri, contohe karate, taekwondo, tapak suci, dan liyane maneh. Dan akeh-akehe, wong tuwo iku ngelebokno anake gawe melu ekskul bela diri. Hal iku mergo arek iku isok melajari teknik bela diri ket cilik. Dadi arek iku nduwe dasare dan engkok nek pas gede, ilmu iku bakal akeh kanggone sisan.


Transportasi wisata sing gelek awak dewek kabeh petoki mesti transportasi wisata darat. Soale awak dewek jarang sing iso numpak pesawat nag gak wong sing duwe duwek akeh. Utowo pegawai sing bayarane gede. Tapi ket ano pengembangan ekonomi indonesia sing fokus nag bagian pariwisata, saiki akeh transportasi wisata sing nyediakno potongan rego digawe njajal transportasi iku, contone pesawat, kapal, Bus, ambek liyane. Mangkane nag pengen wisata saiki ora atek bingung masalah transportasi soale akeh agen-agen transportasi wisata sing iso ngewei rego murah. Dadi saiki nag pengen dolan yo dolan ae, transportasi wisata saiki wes murah ora koyo biyen nag gak duwe duwek akeh ora iso dolan.


Hawa panas ngene iki paling penak mangan sing seger-seger. Kayane buah-buahan bisa ngademake awak. Ayo jajal mangan rujak buah, panganan sing isa dadi alternatif camilan sing sehat lan bisa dipangan rame-rame. Rujak buah kuwi isine ya isa diganti manut selerane awak dhewe. Nanging, sing paling sering dadi buah andalan ya pelem nom amarga seger lan bisa marai mripat melek ora ngantuk. Rasa buah sing kecut kecampur karo bumbu sing pedhes legi bisa marai semangat mundhak. Camilan iki uga aman banget gawe kanca-kanca sing lagi diet lan lagi pengen mudhunke boboting awak. Yen pengen gampang, bisa langsung tuku utawa golek resep ning internet.


Kota Yogyakarta sak liyone dikenal karo kota pendidikan, kota iki uga dijuluki kota kuliner. Salah siji pangan has sing dadi daya tarik wistawan kui gudeg. Umume, rasa guduge kui legi. Gudeg dhewe kui gori utowo nangka enom sing dimasak tekan wernone berubah dadi coklat. Sego gudeg kui isine ono, sing cetho gudeg, suwiran utowo potongan ayam, endog, tahu, lan sambel krecek. Kanggo cah cilik lawuh sing disenengi kui mesthi endog, ayam, lan areh. Gudege dhewe malah ora podo dipangan. Gudeg kui uga ono jenis. Ono sing gudeg kering lan ono sing gudeg basah. Awak dhewe uga iso milih ono sing nganggo sego, ono sing ngaggo bubur.


Meh kabeh wong Indonesia rata-rata seneng karo panganan sing pedhes. Panganan ing Indonesia uga akehe nduweni rasa pedhes lan asin. Mangan yen ora ana pedhese kaya kerasa ora mangan. Aku dadi siji-sijine wong ing omah sing ora seneng mangan pedhes. Yen padha mangan mi utawa bakso nganggo lombok akeh, aku mesthi milih sing putihan dhewe utawa sing ora nganggo lombok babar blas. Nalika mangan pedhes, ilatku bakalan kerasa lara banget. Kadang uga nggarai ilatku mati rasa lan kupingku bakal abang banget. Saliyane iku, mangan pedhes uga nggarai irungku mbeler kabe dadine aku luwih milih ora mangan utawa njajal panganan pedhes babar blas.


Crita babagan asal mula daerah iki kudune bisa dipahami karo generasi-generasi nom kaya awake ning jaman saiki iki. Amarga kayane mandheg pituturane ning generasi tuwa. Crita iki bentuke mung tradisi lisan, nanging ya uga kudu diturunake ben identitas daerah ya ora ilang. Kaya saiki wis akeh bocah sing ora paham asal jenenge Surabaya kuwi saka crita iwah hiu Sura lan Baya. Kamangka kuwi, tradisi lisan iki bisa diturunake nang para anak ben tradisi iki ora ilang senajan iki mung karangan, ben anak bisa njupuk nilai positif sing ana ning crita iki. Amarga kuwi, ayo saiki kenalake crita-crita iki marang anak, adhi, lan para ponakan ben ora kalah karo teknologi.


Bagi sing nduwe toko kue utowo toko roti, pasti wes kenal banget ambek mixer. Alat masak sing siji iki fungsine gawe ngaduk adonan kue utowo semaceme. Bagian-bagian mixer dibagi dadi wolu dan masing-masing nduwe fungsine dewe-dewe. Siji, tombol nyala sekaligus gawe ngatur kecepatan. Loro, tombol penekan baling-baling mixer cek isok masang karo nyoplok baling-baling mixer pas dinggo. Telu, terminal sumber listrik sing nyambungno kabel listrik. Papat, bodi motor sing dadi mesin utama penggerak mixer. Limo, dudukan motor sing isok munggah muduno bodi motore. Enem, mangkok adonan. Pitu, dudukan mangkok adonan cek wadahe gak geser-geser. Wolu, baling-baling mixer sing fungsine gawe ngudek adonan.


Akeh wong sing wegah kanggo olahraga amarga ngerasa bakalan abot banget lan kudu duwe banda sing akeh kanggo tuku alate. Nanging wong-wong iki padha lali nalika ana olahraga sing bisa dilakoni ana ing omah lan iki gampang banget yaiku munggah mudhun ning andha. Oalhraga iki uga bisa macem-macem, kayata bisa mencolot ana ing andha, mlayu banter kanggo munggah mudhun andha, lan liyane.  Senajan mung munggah mudhun ana ing andha, olahraga iki akeh banget manfaate. Salah sijine yaiku ngelancarne mlayune getih sing ana ing awak. Olahraga iki bisa dadi alternatif nalika ora duweni wektu kanggo olahraga ning panggon fitness utawa panggon gym.


Taman Sari kui dadi objek wisata budaya ning Yogyakarta sing ora tau sepi pengungjung. Turis lokal lan internasional sering berkunjung ning situs iki. Taman Sari kui layak dadi magnet wisata  Yogyakarta amargo kaendahane. Bangunan kui bangunan bersejarah sing digawe seko awal-awal Kasultanan Yogyakarta iki kebentuk dadi arsitektur lawas sing unik dadi daya terik dhewe. Neng situs kui uga ono akeh titik-titik foto sing cocok banget dipajang neng media sosial. Sak liyane kaendahane, situs Taman Sari iki uga akeh nilai sejarahe. Situs iki iso dibilang bentuk seko kemakmuran Sultan Hamengkubuono I utowo Pangeran Mangkubumi. Situs iki dibangun sebagai hadiah marang permaisurine sing wis berkorban selama perjanjian linggarjati.


Miturut penelitian saka pakar, jebul ora kabeh nyebutake nek ngombe susu iki dudu siji-sijine alternatif gawe nyukupi kebutuhan gizi menungso. Masio seneng ngombe susu, aku uga kudu ndelok kandungane, susu iki akeh gulane opo murni? Susu iki duwe kandungan lemak ding dhuwur opo ora? Ning Indonesia, akeh bayi kang ora toleran karo susu sapi nanging ibune mekso yen kudu ngombe susu sapi gawe sampingan ngombe ASI. Sejatine, protein susu iki bisa diganti saka susu bahan kacang-kacangan kaya susu kedele, almond, kacang ijo, uga susu sing ngandung protein nabati. Ngombe susu iki dudu kewajiban, nanging sing kudu diperhatekake ya kacukupan gizi saben dino lan piye carane nemu susu sing cocok kanggo konsumsi awak dhewe.


Akeh wong sing salah paham amarga bingung mbedakake ngendi mendoan ngendi tempe goreng tepung biasa. Mendoan kuwi istilah kanggo tempe goreng tepung sing setengah mateng lan isih duwe tekstur sing lembut. Biyasane mendhoan iki ana ing daerah Purwokerto, Cilacap, Banyumas, Pemalang, lan karesidenane. Nggorenge ya ora suwe, tempe diiris tipis lan amba, banjur dilebokake adonan tepung lan digoreng nanging aja nganti warnane dadi kuning rada cokelat, Mendoan sing apik ya sing bentuke rada lemes. Amarga kuwi, mendhoan paling enak dipangan yen isih panas kanggo ngurangi rasa adonan sing ora sepira mateng kuwi mau. Yen pengen luwih enak, bisa dipangan karo sambel kecap.


Opini perkawinan sing paling sering lan isih panas banget dibahas yaiku babagan poligami. Ning agama, poligami iki ora dilarang nanging isih dadi pertimbangan amarga akeh banget persyaratan kaya pihak garwa sing kaping sepisan kudu nanda tangani surat persetujuan. Nanging poligami saiki wis salah tujuane. Ning jaman biyen, poligami iki fungsine kanggo ngelindungi para wanita sing ditinggal perang. Bedha karo jaman saiki sing ndadekake poligami tameng ngelindungi saka nafsu lan rumah tangga sing wis ora harmonis. Poligami iki biyasane ngerabi wanita sing isih enom lan isih mampu nanging sering lali marang bojo sing kaping pisan. Kamangka, akeh sing ora setuju marang poligami iki.


Platform utawa panggon ndelok film online saiki akeh banget. Tuladhane kaya netflix, viu, disney hotsar, lan liyane. Kabeh film sing dilebokna ana ing papan iki iku kalebu legal kanggo didelok. Nanging dhek jaman saiki akeh banget wong sing golek cara gampang kanggo ndelok film. Amarga yen pengin ndelok film ing papan iku kudu bayar, dadine wong malah golek papan kanggo ndelok film sing gratis. Kayata telegram. Telegram dadi papan knggo nyebarake film kanti cara ilegal. Amarga wong sing nyebarake film ing telegram iki asale saka ndelok film ing papan legal lan direkam maneh banjur dikirim ana ing telegram. Cara iki kalebu cara ilegal, amarga yen kene ndelok film ana ing telegram bakalan ora ngewenehi royalti ning para produser film e lan ora ngurmati kabeh pemain filme.


Dodolan saka aplikasi iki gampang banget carane. Nanging sing dadi masalah yaiku akeh para pelanggan sering protes amarga informasi sing diwenehake karo para pedangang kuwi ora lengkap. Kamangka, sak durunge ngirim ning toko online, pedagang iki kudu nguwasai spesifikasi saka barang, mulai saka ukuran, werna, jenis, tipe, kode produk, lan uga apa wae keuntungan lan kerugiane ben bisa njelasake marang pelanggan. Sal liyane kuwi, pedagang kudu ngecek stok apa wae sing ana ning toko. Pelanggan iki mesti mbandingake karo toko liyane, aja ngerasa kesaing amarga wis ngitung bener miturut margin sing dibutuhake pedagang lan uga wis karo dhuwit modal toko.


Sampek saiki aku gelek olah raga yaiku mlayu-mlayuu nang lapangane kampus ambek nang dalan sing ngumeti jublangane kampus. Nang kono aku biasane mlayu-mlayu paling sekitar setengah jam. Pokoke nag wes pegel leren. Tapi sak durunge iku mesti senam disek ben otote rodok lemes soale nag ora senam disek kadang kesleo terus sikile kemeng. Nah mlayu-mlayu nang kono iku enak, soale iso delok iwak-iwak, ambek ngeringekno suarane manuk ngoceh sing ono nag wit-witan sing gede megilan. Terus howone yo enak seger soale ora nag pinggir dalan gede ambek akeh wite sing koyok alas. Mari ngunu nag kono yo bocah-bocah sing mlayu-mlayu masio kadang ono sing digawe alasan ben iso ngejak pacare.


Yen lagi bosen garap skripsi ning kos, mahasiswa kerep banget garap skripsi ning McD Sudirman, Jogja. McD cabang iki uga diarani McD Tugu soale cedhak banget karo Tugu Jogja. McD iki luwih sepi tinimbang cabang liyane ning Jalan Kaliurang utawa Jombor masiyo pelayanane orang segesit liyane. McD iki cabang pertama sing ana ing Jogja. Parkirane ombo banget nanging aman amarga disiplin lan cedhak pos polisi. Suasanae tenang, ora rame kaya cabang Kaliurang lan iso 24 jam. Akeh meja lan kursi disediyakake nanging yen arep gawa laptop, kudu gawa stop kontak dewe amarga rada adoh tekan kursi. Sing paling nyenengake, saka lantai 2, iso ndelok kelap-kelipe lampu Jogja lan tugu.


Heru lunga menyang Jakarta lan kerja ning kono. Dekne ngejak bojone saka kampung lan urip ning kontrakan cilik. Senajan manten anyar, Heru karo bojone uga ora males kerja lan mesti gelem ngeresiki kontrakan bareng-bareng. Saban isuk, Heru lan bojone tangi subuh kanggo sembahyang lan uga masak. Heru uga ngerewangi reresik kamar lan ngumbah klambi amarga dekne eman banget karo bojone. Banjur Heru budhal kerja lan digawani bontotan utawa bekal kanggo mangan isuk lan awan amarga omahe adoh. Pas bali, kadhang Heru nukokake bojone lawuhan ben ora usah masak amarga dekne ngerti bojone uga sedina wis kerja lan uga njaga omah.


Awak dhewe neng urip iki, paling ora, ngerasake siji olahraga ekstrem. Akeh wong sing wedi mergo olahraga iki ketoke ora aman. Ono uga wong sing wedi mergo duwure. Ono wong sing wedi merga dheweke ngebayangke dheweke ciloko pas ngelakoke kui. Sebenere sing digoleki wong-wong sing seneng olahraga ekstrem kui wedini. Sopo kondo, wong sing ngelakoke kui ora wedi. Dheweke golek rasa wedi kui lan rasa adrelalin sing munggah. Wong kui golek ben iso deg-degan neng olahraga iki. Pas adrenalin munggah lan dadane jedag-jedug banter, awak dhewe iso ngeroso urip meneh, senadyan sebenere koyo arep mati. Nanging, sebenere awak dhewe ora kudu wedi ciloko mergone olahraga iki tetep nganggo sistem pengamanan sing didesain ben minim wong sing kenopo-nopo.


Awak dhewe, umat muslim seng lanang, kerep nyepeleke salat Jumat. Kanggo sebagian besar seko awak dhewe, akeh sing salate seminggu mung pas kui wae. Nanging, tetep akeh sing nyepeleke. Akeh wong-wong, sing telat teko neng masjid. Dheweke podo ngeteni adzan disik lagi mangkat seko omah. Padahal, salat Jumat kui wis dimulai pas khatib munggah neng mimbar artine sakd durunge adzan. Wong-wong males ngerungoke khotbahe. Padahal, khutbah kui melu bagian seko rukune salat Jumat. Yen awak dhewe ora melu, ngerungoke khotbah kui podo artine awak dhewe ora Jumatan. Makane kui, awak dhewe ora entuk telat mlebu masjid pas Jumataan, opo meneh awak dhewe nganti ngenti tekan iqamah.


Pemalang ancen guduk kota sing sering dituju gawe wisata soale tempat wisatane pun gak tapak akeh. Dadi nek arep nggolek hotel pun rodo angel. Tapi onok siji hotel sing isok dadi rekomendasi, yaiku Hotel Grand Royal Pemalang. Lokasine sekitar 3 km teko Stasiun Pemalang, atau sekitar 15 menitan. Nang hotel iki isok milih gelem kamar sing atek AC opo kipas angin. Fasilitas kamare pun wes tergolong lengkap, mulai teko kamar mandine sing resik—dan wes entok handuk dan peralatan mandine sisan, TV, dan koneksi WiFi sing kenceng. Sarapan pun wes tersedia ben dinone. Regone pun relatif terjangkau, mulai 150 ewu sampe 300 ewu.


Rekening kanggo dana darurat iki kudune rekening sing bisa diakses ning wektu sing dadakan lan uga bisa dipindah marang wong liya kaya anak, wong tuwa, lan uga pasangan. Dana darurat iki penting banget kanggo wong sing wis rabi lan ana rencana nduwe anak amarga kebutuhan anak kuwi akeh sing ngandelake dana darurat kaya kesehatan, pendidikan, lan uga sak panunggale. Dana darurat iki kudu diomongake karo pasangan lan uga kudu bisa ngerancang kebutuhan apa wae sing kudu dihemat lan kebutuhan apa sing kudu dadi prioritas. Dana darurat iki ora bisa kanggo tuku barang tersier, kamangka komunikasi babagan ekonomi iki kudu dingerteni karo awak dhewe kanggo ngurangi konflik ekonomi ning keluarga.


Ing taun 2021, media Reviewaz nggawe daftar merk radio portabel sing paling apik mutune lan bisa dinikmati karo masyarakat ning kabeh umur. Salah sijine yaiku Sony Radio Portable ICF-306. Perusahaan Sony iki pancen wis kondhang babagan produksi radio apik amarga wiwit biyen, Sony mesti ngutamakake fungsi lan kualitas tinimbang tampilane. NIng jenis radio iki, tampilane pancen klasik, nanging fungsine uga apik lan ora kalah karo radio digital. Radio jenis iki mbutuhake tenaga saka batere AA sing kena digawe kanthi 110 jam. Banjur ukuran radio iki uga pas, yaiku 19 cm lan ambane 20 cm. Radio iki regane 370 ewu lan bisa dituku ning toko elektronik ning kabeh daerah.


Dina prei pancen dadi wektu kang ditunggu-tunggu dening bocah sekolah apadene pegawe kantoran. Yen ngomongke bab dina prei aku banjur kelingan pengalamanku biyen dhek isih cilik. Wektu kuwi dina prei sekolah barengan karo Natal lan Warsa Anyar, aku diboyong karo ibuku lan sepupuku liyane dolan menyang desa Sribit. Dhasare aku bocah kutha, sepisanane weruh sawah lan kali, ya atine krasa mbungahi. Ing kana aku digawekake Paklik ku dolanan ceplokan seka wit pring buri omah. Besuke diajak mlaku-mlaku turut galengan tengah sawah, banjur makani wedhus kagungane Paklik. Rampung kuwi, diajak wisuh sikil ana kalen kang banyune wening. Tumrap bocah, pengalaman kuwi mau klebu larang regane. Mula kanggo wong tuwa kang duwe bocah, ayo padha dijak dolan, kareben ora sumpeg. Yen bubar dolan anggone sinau mesthi luwih sregep.


Gawe ningkatno bisnis ndek online, para pebisnis iku sisan ngelakoni paid promote nek gak endorse. Nek didelok sekilas, paid promote karo endorse iki meh meh mirip, tapi tetep nduwe perbedaan. Siji, teko segi sistem utowo mekanisme promosi. Nek paid promote iku kontene disiapno karo brand e. Nek endorse iku kontene disiapno ambek pihak ketelu ne. Loro, teko segi media. Nek paid promote iku isok melalui akun publik sing nduwe jumlah pengikut sing lumayan. Nek endorse iku melalui akun influencer sing nduwe jumlah pengikut sing guede. Telu, teko segi biaya jasa. Paid promote iki dinilai luwe murah timbang endorse soale nek endorse iku konten e disiapno ambek influencer e. Terakhir, teko segi tingkat keberhasilan. Biasane endorse iku nduwe tingkat keberhasilan luwe duwur timbang paid promote.


Dolan ana ing Pacet ora pas yen ora nginep utawa camping. Disa lan kaluwargane camping ana ing salah siji panggon wisata sing ana ing Pacet. Isuke, padha dolan sik ana ing air terjun sing ana ing cedhak panggon campinge. Panggon campinge apik lan amba banget. Ana kurang luwih 10 nganti 15 tenda sing ana ing panggon iki. Nalika bengi, tenda-tenda iki padha ngurupna lampu supaya ora petheng. Ing ngarepe tenda uga ana geni kanggo ngagetna awak supaya ora kadhemen. Iki uga dadi pengalamane Disa kaping pisan kanggo turu ing tenda. Disa ngerasa seneng senajan turune kudu desek-desekan karo mas lan adike.


Adiku arep mlebu sanggar tariku pas taun pertama dheweke mlebu kuliah. Aku kaget krungu kui. Tak kiro adiku ora gelem mlebu sanggarku. Aku ngerti sifate adike, yen ono kangmase neng kono dheweke bakal isin. Soale neg omah, misale pas aku delok adiku masak, dee langsung nesu. Senadyan bingung, aku tetep seneng mergo adiku duwe ketertarikan neng kesenian tari. Pas tahap seleksi, aku mung meneng wae. Aku ngebenke adiku arep koyo piye. Aku ora nganddani dee kudu sinau opo wae. Sing penting nggo aku kui, adiku tetep seneng kesenian tari Aceh kui. Nanging, semester ngarepe pandemi, dee ora entuk kesempatan akeh kanggo latian. Tekan saiki, adiku durung tau balik meneh neng sangar.


Wong-wong sing kerjo kantoran kui luwih akeh meneng lingguh timabange gerak utowo mlakune. Dadine, saiki akeh wong sing kerjone kui kudu akeh lingguhe sing ngelake peregangan neng panggon lingguhe. Kanggo pemasan kui, wong mung butuh bangku. Bangku ora udah sing aneh-aneh, cukup bangku sing dienggo nyambut gawe. Mungkin, yen ono spesifikasi, ojo nganggo bangku sing ono rodone. Soale, awak dhewe butuh bangkus sing ora gampang kegeser. Otat sing ditarik kui otot tangan, sikil, pingangg, karo gulu. Bar ngelakoke pemasan kui sekitar 5-10 menit, wong iso ngeroso seger meneh. Awak dadi ora keroso kaku banget. Dadine, iso garep gawean luwih fokus meneh.


Kendaraan umum online iku wes onok uakeh pol nang Indonesia dan dadi andelan e akeh uwong gawe lungo nang ndi ae. Tapi onok siji kendaraan umum online sing sek kalah eksis ambek Gojek utowo Grab, yaiku Maxim. Padahal, nek digatekno, Maxim iki nduwe luwe akeh kelebihan timbang sing liyane. Siji, tarife luwe murah. Loro, onok layanan reservasi dan isok nyantumno alamat sing njelimet tanpa wedi kesasar. Telu, onok layanan preferensi. Teko akehe fasilitas gawe penggunane, Maxim iku pisan nduwe akeh kelebihan gawe driver e. Dadi driver sing bermitra nang Maxim iku isok luwe sejahtera. Dadi gawe awakmu kabeh, ayo beralih nang Maxim.


Yen aku duwe duwit akeh aku kepengen tuku HP sing apik. Aku ora duwe HP tertentu sing tak pengeni nanging aku duwe kriteria sing pengen ono neng HP idamanku kui. Sing kesiji, werno HP kui ora entuk sing biasa. Aku ora gelem werno sing ireng utowo putih. Aku kepengen werno ning sing cerah-cerah. Sing keloro, layare kudu gedhe. Pokokmen layare lumayan gedhe lan penak yen dienggo gambar utowo ngorek-ngorek. Aku uga kepengen HPne kui wis ono bolpen digitale. Sing ketelu, desaine kudu unik nanging tetep penak pas dicekel. Sing kepapat, layar lan awak HPne kui kudu tahan pas kebanting lan tahan kelebonan banyu. Yen perkoro kamera, ora kudu sing apik-apik.


Dino iki aku pindahan nang kos anyar soale nang kos sing lawas gak onok panggon gawe parkir montore dan mulai semester ngarep aku nggowone kendaraan montor. Padahal aku wes nyaman karo kos sing lawas, tapi gelem gak gelem kudu tetep pindah. Mbari usung-usung barang nang kamar kos anyar, aku buru nyadar nek kamarku iki onok TV ne. Padahal pas iku aku survei mrene durung dipasang TV ne. Jare penjaga kos e ancen wes direncanakno, ben onok penghuni anyar buru dipasang TV nang kamare. Aku mek iya iyo ae. Lumayan iki TV ne isok digawe nonton film, gak usah nonton teko laptop maneh sing layare luwe cilik.


Oppo iku perusahaan elektronik konsumen ambek komunikasi seluler nang Tiongkok. Oppo nduwe kantor pusat nang Dongguan, Guangdong, Tiongkok. Pendiri perusahaan Oppo yaiku Tony Chen. Produk sing disediakno ambek Oppo iku mulai teko Hi-fi, teater omah, smart TV, audio visual, ambek hp. Oppo iki merk hp nomer siji nang Tiongkok pas tahu 2019 dan onok nang peringkat nomer limo ndek seluruh dunyo. Oppo iki bagian teko BBK Electronics, bareng ambek Vivo dan Realme. Sejarah sing tau dicatet ambek Oppo iku pas tahun 2016, Oppo dadi produsen hp paling gede nang Tiongkok. Bahkan mereka isok ngedolno hp ne ndek luwe teko 200 ewu outlet ritel.


Pas dolan nag magetan, aku ora lali amblas dolan nang daerah gunung lawu utowo cemoro sewu. Nag kono akeh enggon apik-apik masio ora bayar tiket, soale dalane wae wes nag duwur gunung. Terus hawane yo uwenak segere pol. Sak liyane iku, akeh warung-warung nag pinggire dalan sing duweni pemandangan apik ambek enak digawe ngopi utowo leren ambek nikmati pemandangan alam. Nag kono pemandangan koyok gunung, sawah, telogo, ambek liyane-liyane akehe pol. Mangkane aku nag dolan nang magetan mesti mampir rono soale pemandangane apike pol. Terus regane panganan nag warung-warung sing ngetokno pamandangan apik yo ora larang sekitar 5 sampek 15 ewuan wes iso cangkruk ambek delok pemandangan sing uapike pol.


Salah siji cara kanggo njaga ati ben ora poyang-payingan yaiku akeh-akeh ngerungokake ceramah utawa khotbah. Ceramah utawa khotbah iki ning agama islam uga diarani kajian. Kajian iki bisa dadi salah siji sumber tamba ati. Nanging sak durunge ngerungokake kajian, ana perkara-perkara sing kudu disiyapake. Kaping pisan yaiku kudu wis siyap nampa ilmu lan teka nggawa awak lan pikiran sing resik nanging ora kosong, amarga pikiran sing resik kuwi bisa nerima ajaran sing bakal disinaoni. Kaping pindho yaiku kudu nggawa sedekah yen kajian kuwi ana ning masjid. Kaping telu, kudu bener-bener nyatet apa wae sing diomongke lan yen ana sing ora pas, bisa cek ning kitab utawa internet.


Kamera iki bisa dadi salah siji piranti kanggo kerja profesional. Kamangka kuwi, njaga kamera ben tetep awet iki uga penting banget. Akeh wong kang ora bisa ngopeni kamera kanthi kamera iki dadi jamuren lan gelis banget rusak. Cara njaga kamera ben tetep awet yaiku kaping pisan tetep nggatekake karesikane lensa lan kudu ngerti cara sing bener kanggo negresiki lensa. Kaping pindho yaiku nggawe tas khusus kanggo kamera ben ora gampang rusak. Kaping telu yaiku sregep ngeresiki bodi kamera lan tetep nggatekake kesediaane batere kamera amarga bagian iki penting banget kanggo para fotografer sing pengen kamerane tetep awet. Yen ana kerusakan, cepet didandani ben ora tambah fatal.


Biyen pas aku seneng mungga gunung ambek bocah-bocah, iku mesti gelek nyiapno alat kanggo urip nang duwur gunung sing ancene ora ono panganan ambek keuripan sing pantes kanggo menungnso awit teko panganan sampek pakean barang. Nah urip nang dukur gunung iku ora gampang soale nang dukur gunung iku mesti ora kenek urip sak enake dewe, contohne nag turu are ora kenek langsung turu, tapi kudu nyiapno klambi sing kandel ben ora kenep hipertermia sing marakno wong iku maeng ora iso oba. Terus mangane barang yo bedo, terus gaya uripe barang yo bedo. Tapi ancene mungga gunung iku enake megilan soale sak liyane iso ngerasakno alam sing apike pol yo iso delok pemandangan sing ora karoan apike.


Siti Fatimah Binti Maimun, utowo dikenal sisan ambek sebutan Putri Retno Suwari, lahir ndek Malaka pas tahun 1064 Masehi. Bapake jenenge Maimun dan asale teko Iran. Ibuke jenenge Siti Aminah sing asale teko Aceh. Siti Fatimah iki ponakane Syekh Maulana Malik Ibrahim. Selain iku, beliau dikenal sebagai pendakwah Islam nang Jowo pas abad 11. Makame onok nang daerah Leran, Manyar, Gresik. Nek awakmu kate nyekar nang makame Fatimah Binti Maimun, ituti rute iki. Mudun teko Tol Manyar, belok kiwo nang jalan Raya Daendels. Mlaku sekitar sak kilo, terus belok kiwo pas onok gapuro candi gede. Melbu kono terus ituti dalan ae. Engkok makame Fatimah Binti Maimun onok nang tengen dalan.


Wong indonesia wes ora asing maneh ambek sing jenenge Pecel. Nah panganan khas daerah Madiun iki wes dadi panganan sing terkenal nag endi-endi soale rasane sing enake orambloko. Mari ngunu sakliyane rasane sing enak, ono maneh sing luwih mantep maneh yaiki manfaate kanggo kesehatan. Nah manfaate yaiku teko kulup-kulupan sing digawe nag pecel maeng contone koyok toge sing duwe vitamin E sing fungsine kanggo kesuburane wong lanang ambek metbolisme awak. Terus kacang bleor sing iso ngedokno kadar gulo kanggo wong sing duwe diabetes, terus kemangi sing kenek kanggo ngilango abab sing ora enak, bayem sing kenek kanggo beningno moto ambek nguatno otot. Nah mangkane nag mangan pecel jelas iso sehat soale akeh sayurane


Salah siji prosesi nikah adat Jawa kui midodareni. Acara iki dilaksane neng omah pengantin wanita sedino sak durunge ijab. Acara midareni kui dijipuk seko kata widodari. Maksude, wong-wong biyen percoyo neng wengi kui para widodari utowo malaikat kui midun neng donyo. Widodari kui ngewehi kecantikan tambahan kanggo penganti wanita. Midodareni kui dilaksanake seko jam 6 tekan 12 wengi. Selama kui, para pengaten kui ora entuk turu. Pengantin pira sak kaluargo marani penganten wanita. Naging pas midodari iki, penganti wanita ora entuk metu seko kamar ketemu karo para tetamu. Midorani iki terdiri seko beberapa rankaian acara. Naging intine kui, pengantin pria lan keluarga marani kaluarga pengantin wanita kanggo nyatake utowo ngemantepke persiapan nikah sing bakal dilakoke sesok isuke.


Wektu romadhon ora mung wong islam sing ngedum takjil gawe wong buka. nanging aku wingi pas ning dalan onok tekan gerejo daerah sidoarjo ngadakno dum-dum takjil ning bangjo. wayahku mandeg ning bangjo onok mbak mbak ayu ngekeki aku bungkusan jajan isine onok kurmo telu onok banyu putih onok lemper e onok kacang e sisan. sing dum dum takjil iki gowo gambar jenenge gerejone . baris ning ngarepe bangjo , onok sing bagian e mlaku-mlaku ngedum jajan e . onok sing nggowo salon lan mic ngomongi wong wong ning bangjo. wong wong bangjo yo rame wayah e kate maghrib. untung e wong wong sing dum dum takjil iku mau gowo akeh bungkusan e dadi yo ora kurang.


Ning taun 2023, ana teknologi kanggo bisnis online sing perlu dibahas, yaiku SEO. SEO iki salah siji cara kanggo munggahake jumlah tampilan promosi industri utawa usaha sing ana ning internet. SEO iki marai mesin bisa nggolek web sing lagi dibangun iki miturut ukara kalebu kata kunci kamangka target penonton web uga munggah. Saiki, akeh perusahaan sing nggolek wong kerja kang duwe pengalaman karo SEO, utamane marketing. Wong sing kerja ning marketing iki duwe kerja sing gedhe kanggo ningkatake perhatian marang produk. Kamangka, saiki awak dhewe kudu bisa sinau babagan SEO amarga penting lan bisa ngasilake honor kang gedhe lan maksimal.


Saiku akeh uwong-uwong sing tuku pangan nag pinggir-pinggir dalan. Opomaneh sing arane gorengan, panganan iki sak jane enak, tapi akeh ilmu kedokteran sing ngarane nag panganan iku iso garai kolestrol, darah tinggi, ambek asam urat. Tapi jarene wong-wong sing tuku, kabeh penyakit iku teko pengeran, janji mangane ora kakean yo ora masalah.  Mangkane saiki awak dewek kabeh gelek metuki akeh wong sing dodol gorengan nag pinggir-pinggir dalan, mboh iku ngemper nak terase indomart, warung, rumah sakit sing akeh wong loro, ambek nggon-nggon sing sekirane akeh wong leren. Lah terus biasane digandengi karo ngombe kopi, es teh utowo campur, ambek rokok'an.


Bus DAMRI saka bandara kuwi pancen kendaraan sing akeh manfaate amarga bisa ngeterake wong kabupaten saka bandara menyang panggonane. Bus DAMRI iki uga ana ning stasiun gedhe lan jangkauane luwih amba kaya misal ning Stasiun Tugu Yogyakarta sing nyediakake bus DAMRI menyang Bandara NYIA Kulonprogo. Bus DAMRI iki dadi alternatif. Nanging para penumpang saiki seirng sambat amarga bus DAMRI sering mogok lan uga rusak, kamangka bisa ngganggu wektu perjalanan. Seri bus DAMRI sing dinggo uga seri sing lawas kamangka ora awet lan cepet rusak yen dinggo teru tanpa perawatan sing bener lan rute sing adoh uga dalane sing wis rusak.


Plesiran wonten Malioboro boten lengkap menawi dereng nyobi nitih andong. Andong menika kendaraan tradisional Jogja ingkang gadhah roda papat lan ditarik kaliyan jaran. Kendaraan tradisional menika saged ugi dipunpanggihi wonten Solo lan Klaten. Andong  menika kendaraan ingkang terinspirasi saking kreta kencana raja-raja Mataram. Bentukipun mirip, nanging disesuaikan kaliyan kemampuan rakyat. Jaman biyen, tiyang ingkang nitih andong gadhah status sosial ingkang dhuwur. Werninipun andong wonten Jogja inggih menika soklat tuwa, ijem, lan jene. Kangge damel andong betah keahlian khusus amargi saben bagian andong didamel manual. Biasanipun andong didamel kaliyan abdi dalem Kraton ingkang sampun ngewarisi elmu damel andong kanthi turun temurun.


Tarian daerah yaiku iso diarani jogetan sing ono nang daerah iku maeng, terus tarian iku maeng lahir utowo metu teko adat ambek budaya sing ono nang daerah kono maeng, terus tarian iku maeng biasane diwarisno turun temurun teko leluhur soale ono manfaate kango wilayah iku maeng. Tapi saiki wes akeh daerah sing kelangan utowo ora ono sing marisno tarain adat iku nang generasi penerusi soale generasi sing nerusno wes ora podo patik merhatikno ambek tarian daerah iku maeng padahal tarian iku sing dadi ciri khas daerah iku ambek sing duwe nilai-nilai utowo cerito sing dowo sing makili lahire daerah iku maeng. Mangkane saiki nag indonesia iki mulai ngelestarekno tarian daerah sing atene ilang.


Biyen sak durunge ono corona aku dolan nang Bali ambek koncoku. Nag kono iku ono wong sing selancar nang laut. Terus aku mikir, opo wong iku ora wedi ambek laut yo, terus nag kegulung ambek ombak piye opo gak mati. Terus olah raga iku termasuk olahraga sing paling blaheni soale resikone iku ora kenek diprediksi, iso ae mati, iso ae slamet, iso ae yo mok loro ngunu tok. Iku kabeh karek wong iku maeng beruntung opo ora. Terus sing garai medeni uwong yoiku ombake sing gedene ora karuan, tapi tambah ombak sing koyok ngunuku sing digoleki ambek uwong-uwong soale ancene dianggep tantangan sing kudune dilewati. Terus nag main iku yo kudu gawe pelampung soale ben iso ngadepi perkoro sing ora kepikiran.


Sak rampunge film 5 cm tayang ing bioskop, akeh wong mulai gumregah pengen munggah gunung. Salah sawijine ya Gunung Semeru. Gunung paling dhuwur sak pulau Jawa iki pancen nyediakke pemandangan sing apik lan ora ditemokake ning panggon wisata liyane yaiki Ranu Kumbolo. Nanging apa sing diceritakake ning film kuwi ora kaya asline amarga ana bumbu-bumbu drama. Sing marai bedha kuwi ya jalur pendakiane, situasi, lan piye nggambarake Gunung Semeru. Nanging ananing film iki ora ngerusak anggepane wong marang Semeru. Gunung iki dadi gunung sing paling kondhang lan paling apik uga paling cocok kanggo wong sing seneng kemah lan munggah gunung.


Hobi sing paling angel ditiru yaiku hobi-hobi sing ekstrem lan butuh piranti sing larang. Salah sijine hobi ekstrem kuwi paralayang. Paralayang iki bisa kalebu olahraga amarga mbutuhake fisik sing kuwat. Nanging akeh wong sing ndadekake paralayang iki hobi sing bisa nuwuhake adrenalin. Ora kabeh wilayah ning Indonesia nyediakake wahana paralayang. Sing paling terkenal ana ning Yogyakarta, Batu, Lembang, lan Bali. Hobi iki larang amarga ana asuransi sing kudu ditanggung lan mbutuhake pelatih sing profesional. Dadi yen kanca-kanca arep nyoba olahraga iki, wajib dikancani karo pelatih profesional lan kudu nyiapake mental sing kuwat amarga paralayang iki mbutuhake konsentrasi lan kebugarane awak.


Neng perayaan Idul Adha kui sing dadi acara utamane kui kurban. Khewan sing dikurbanke khewan-khewan ternak, sakliyane ungggas. Neng panggonku, khewan sing dikurbanke kui lembu lan wedhus utowo domba. Sing kurban taun wingi, masjidku kurban 7 lembu lan 3 wedus. Khewan kurban mau diiket neng tiang-tiang tendo nganggo tali tambang ben ora gampang ucul. Khewan sing arep disembelih mengkone bakal dipindah neng panggon jagalan sing ono lubang kanggo aliran getihe. Sak liyane kui neng kono ono panggon sing dienggo nguliti khewane, ngeresiki jeroan, ngetok-ngetok daginge utowo balunge. Yen wis rampung, daging, balung, lan jeroan, diplastik-plastike banjur lagi dibagi-bagike neng tetotonggo.


Gawe kakean uwong sing buru ae terjun nang fotografi, pasti onok siji hal sing marakno mereka kangelen, yaiku ngefoto pas bengi. Hal iku mergo pencahayaan pas bengi iku bener-bener minim dan marakno hasil sing dientokno gak masimal. Ngefoto pas bengi iku gak isok asal ngono ae. Kamera utowo objek sing digawe motret iku kudu diatur disik ben hasil sing dientokno isok apik. Koyok ngene carane gawe ngatur kamera DSRL pas bengi. Siji, atur bagian aperture nang angka sing paling tajem. Loro, sesuaino pengaturan white balance nang kameramu. Telu, ojok ngundakno level ISO kameramu. Papat, nganggo o focal length sing endek. Terakhir, kurangi efek flare, mending nganggo lensa wide angle.


Nganggo kendaraan umum kui iso dadi salah siji carane kanggo ngurani dampak seko pemasanan donyo. Pemanasa donyo kui ono mergo panas seko srenge kui ora iso metu seko Bumi mergo ono gas sing mantulke balik. Gase kui dihasilke seko asep-asep sing metu seko kenalpot. Yen awak dhewe iso ngurani gas sing metu, artine awak dhewe iso ngurangi dampak pemanasane. Salah sijine kui awak dhewe ora nganggo kendaaran pribadi meneh. Misale, ono 30 wong sing tinggal sekomplek arep metu. Yen dheweke podo numpak kendaraan dhewe-dhewe artine, ono 30 kendaraan sing metu. Nanging yen dheweke podo numpak kendaraan umum kabeh, kanggo wong sak mono akehe mung butuh kendaraan siji. Makane kui, awak dhewe iso ngurangi dampak pemanasan donyo nganggo numpak kendaraan umum.


Es puter lumrahipun dipanggihi wonten acara pernikahan wonten Indonesia. Es krim tradisional ingkang boten didamel saking susu menika gadhah artos ingkang jero kangge pasangan manten. Proses damel es puter ingkang terus diputer ngantos beku punika nglambangkake donga kangge manten supados kiat bertahan ngadepi maneka werni masalah nalika bebrayan. Senadyan saya angel dipunpanggihi, es puter tesih dados es tradisional Indonesia ingkang diremeni kathah tiyang. Wonten Jogja, es puter tesih saged dipunpanggihi wonten daerah Pakualaman, mliginipun wonten bakul ingkang sadeyan rujak es krim. Rujak ingkang raosipun pedes seger kaliyan es puter saking santen ingkang gurih lan asrep menika dados gabungan daharan lan unjukan ingkang unik.


Jakarta Barat, utamane wilayah Kota Tuwa, kuwi salah siji pusat kebudayaan ning Jakarta amarga dadi kutha pelabuhan. Ning wilayah iki terkenal karo kuliner lan panggon wisatane, nanging yen perkara oleh-oleh, Jakarta kurang ana promosi kaya wilayah Jogja, Bali, utawa daerah liyane. Sajane akeh oleh-oleh saka cinderamata kaya miniatur monas, miniatu mobil lawasan, lan miniatur ondel-ondel, nanging kerajinan iki kurang oleh perhatian saka pemerintah. Yen panganan, ana kembang goyang, dodol betawi, roti buaya, lan kue semprong. Camilan iki uga kalah karo oleh-oleh modern kaya bolu, brownies, lan sapanunggale. Kamangka kuwi, ayo saiki mulai lestarekake oleh-oleh tradisional lan aja sampe kalah karo oleh-oleh modern.


Dadi wong pinter ora mung berarti bisa ngerjakna ujian, lan oleh biji paling apik. Nalika dadi wong pinter uga kudu wani lan kudu bisa anggone mbagi ilmune ning wong liya. Adin salah siji bocah sing paling pinter ing kelasku. Nanging dheweke ora medit blas kanggo mbagi ning kancane utawa ndudokne nalika kancane ana sing ora bisa. Pas iku kene kabeh lagi sinau kanggo ujian sing angel banget. Akhire Adin njelasne ning kene kabeh babagan materi iki. Bocah sak kelas langsung paham lan akhire bisa ngerjakne ujian iku kanti lancar. Sesoke bocah sak kelas langsung matur nuwun ning Adin, kabeh padha seneng. Apa maneh Adin, mripate binar-binar, eseme ora luntur, padha ngguyu kabeh, amarga seneng bisa ngewangi kancane kanggo sinau.


Aku biasane nag pengen giling daging utowo nglembutno jagung sing atene digawe gimbal nganggo chopper. Chopper iku bentuke meh podo ambek belnder, cuman bedane nag gamane luweh landep ambek luweh gede-gede. Terus fungsine luweh akehan chopper timbang blender. Lapooh luweh akeh chopper? polahe chopper iku pelumat sing dirancang kanggo giling daging ben lembut. Sak liyane iku, Chopper yo kenek wae kanggo gawe jus. Terus yo kenek gawe blender daging utowo es batu. Dadi fungsine chopper iku luweh akeh. Tapi wong-wong jarang sing tuku chopper nag ancene mok buto digawe blender buah utowo mok gawe jus wae. Soale regane sing lumayan larang timbangane blender.


Wudhu iku salah siji cara gawe nyucikno anggota tubuh nganggo banyu. Wudhu iki hukume wajib dilakoni ben kate sholat. Wudhu pun kudu sempurna cek sholate awak dewe isok diterimo karo gusti Allah SWT. Tata cara wudhu sing tepak iki koyok ngene. Siji, niat disik. Loro, basuh pergelangan tangan ping telu sampe sela-sela driji. Telu, kumur ping telu. Disunnahno sisan gawe ngehirup banyu teko irung. Papat, mbasuh seluruh rai. Limo, mbasuh lengen sampe sikut ping telu. Enem, mbasuh kepala ket ujung sampe tengkuk, mbari ngono mbalik maneh mengarep. Terus dilanjut ngusap kuping. Pitu, mbasuh pergelangan sikil sak sela-sela driji sampe mata kaki ping telu. Terakhir, moco dungo asak wise wudhu.


Gak onok abang gak onok ijo, aku dijaki bapakku dolen nang panggon latiane koncone. Aku bingung, panggon latian opo ngono kan. Pas wes tutuk, dadakno iku panggon gawe latihan panjat tebing. Nang kono, onok tembok-tembok gede sing ditempeli watu-watuan sing bentuke macem-macem dan aneh-aneh. Jare bapakku, iku ngono watune dipeneki sampe tutuk ujung. Terus koncone bapakku nawari gawe nyoba latian. Awale aku gak gelem mergo wedi, tapi bapakku mekso dan akhire gelem gak gelem aku ngeiyani. Akhire aku dipasangi alat pengaman sing lengkap dan aku mulai nyoba manjat. Berhubung iki buru pertama kaline, dadine rasane loro kabeh sikilku. Suwe-suwe, moro aku wes tutuk setengah dalan. Tapi berhubung aku gak kuat, akhire aku njaluk culno dan aku langsung terjun ngono ae nang matras sing onok nang ngisor tembok iku mau.


Urip ning perumahan iki kadhang uga ngerasa sepi amarga pager lan tembok sing dhuwur kuwi ngalangi interaksi tangga lan uga marai omah katon sepi. Kaya omahe Santi iki. Omahe Santi ana ning tengah kutha, yaiku ning perumahan gedhe sing ana ning Semarang. Senajan tanggane kuwi rame lan padhet penduduk, tanggane iki ora tau metu amarga sibuk ning kantor utawa kerja ning kutha liyane. Omah iki mung dadi omah singgah. Kamangka, sepisan dolan, Santi mesti ngunjungi panggonan sing adoh amarga melu kanca sekolah utawa dolan ning dulure. Santi uga pengen ngerasakake acara kampung sing raket lan uga bisa ndadekake cedhak karo tanggane.


Junk food alias daharan cepet saji kathah damel penyakit. Nyamikan ingkang boten sehat ugi diremeni sanget sakmenika. Pramila, kathah ingkang kenging penyakit obesitas, diabetes, kolesterol, lan kathah sanesipun. Kangge ngatasi masalah menika, dibetahaken ahli gizi. Tugasipun ahli gizi inggih punika nyaosi konsultasi bab nutrisi ingkang dibetahaken supados tiyang ingkang gadhah penyakit katemtu saged sehat malih. Ahli gizi ugi wonten spesialisasinipun. Wonten ahli gizi spesialis diet, ahli gizi masyarakat, kaliyan ahli gizi klinis. Sanesipun nyaranaken nutrisi ingkang sae kangge damel proses penyembuhan luwih cepet, ahli gizi ugi kedah saged nemtokaken teknik kangge ngolah bahan masakan supados nutrisi ingkang dipunserap dening badan langkung optimal. Rumah sakit kaliyan pengusaha katering ingkang sadeyan daharan sehat betahaken ahli gizi ingkang kados menika.


Jaman saiki, yen awak dhewe pengen nonton pertandigan olahraga opo wae, awak dhewe ora kudu nonton langsung neng lapangane. Nganggo tekonologi sing saiki ono, awak dhewe iso nonton kui seko omah karo teturon neng duwur kasur. Emang awak dhewe ora iso nonton kabeh olahraga neng TV utowo gawai sing awak dhewe kanthi gratis. Ono pertandingan-pertandingan olahraga sing kudu awak dhewe bayar biaya langganan disik. Nanging tetep wae, awak dhewe ora kudu repot-repot nonton neng stadion kanggo nonton. Malah, awak dhewe iso nonton pertandigan sing kelewatan. Dadi wektune luwih fleksibel. Awak dhewe ora perlu wedi ketinggalan pertandingan sing arep awak dhewe tonton.


Ceritane aku lagi ndelok vlog teko salah siji influencer sing asale teko Korea Selatan. Nang kono, de’e iku nge-vlog nang Sungai Han. Sak durunge nongkrong nang sungai kono, de’e nang toko semacam Indomaret gawe tuku jajan. Sak liyane iku, de’e tuku mie dan masak dewe nang toko iku sisan. Sing marakno aku kagum, nang kono iku wes onok alat gawe masak mie instan. Mek nganggo wadah alumunium, wong iku isok masak mie koyok nek masak nang kompor. Nek misal dipraktekno nang Indonesia, koyoke bakal akeh payune deh. Soale kan wong Indonesia iku hampir gak onok sing gak seneng mie instan. Terus nek isok masak mie nang ndi ae, maleh enak sisan. Dadi isok nikmati mie tanpa kudu nang restoran disik.


Aku ket cilik ancene senenge pol ambek ngelangi masio aku ora pinter ngelangi koyok konco-koncoku sing penggaweaha bluron sampek diklotor pakne kon ngaji polhae bluron ora mentas-mentas. Nah manfaate ngelangi iku maeng tibae akehe megilan koyok contone mbentuk otot ben otote kuat, terus dadekno awak ora klemon, mari ngunu yo iso nyehatno jantung ambek paru-paru soale nag ngelangi kan yo kudu iso ngempet ambekan barang mangkane paru-paru yo melok sehat sisan, terus iso ngendalekno stres utowo dadikno mentale sehat, terus ono maneh koyok iso ngatasi urat sing kecepit, terus iso kenek digawe terapi kanggo wong sing duwe ampek utowo asma, ambek akeh manfaat liyane iku maeng.


Udang kuwi jinis kewan laut kang paling umum dipangan dening wong Indonesia saliyane iwak utawa ulam. Tekstur udang kang lembut pancen gawe rasa enak nalika mangan jinising seafood iki. Akeh jinis masakan kang bahan dhasare saka udang, kayata: udang asam manis, udang saus padang, bakso goreng udang, bakwan jagung campur udang, udang goreng tepung roti, lan sapanunggalane. Pranyata, kajaba gampang diolah dadi maneka warna masakan, udang duwe akeh kaluwihan, ing antarane: bisa ningkatake fungsi otak, bisa dadi srana ngendhani anemia, bisa dadi srana ngendhani gondok lan kemandulan, bisa ngewangi pembentukan sel tubuh, bisa nyegah penuaan dini, uga bisa ngendhani osteoporosis. Jebul udang duwe akeh manfaat ya, Ca? Ayo barang-bareng mangan udang, nanging samadya wae, mengko mundhak kolesterol yen aluamah, hahaha.


Ana sawijine crita kenabian yaiku crita Nabi Yunus sing dipangan iwak paus. Crita iki ora mung ana ning al-quran. Nanging ning alkitab uga ana crita iki. Nabi Yunus nyebarake ajaran marang umat sing ana ning Ninawa. Nanging, umat kuwi ora ngerungokake Nabi Yunus. Nabi Yunus wis nyerahake kabeh marang Gusti Allah lan njaluk azab kanggo umat Ninawa, banjur metu saka Ninawa lan numpak prau ning laut. Ning laut malah dipangan karo iwak paus tanpa ngeremukake balunge. Ning jero weteng paus, Nabu Yunus oleh hidayah ben ora ninggalake umate. Kamangka, saka cerita kuwi ayo padha neladani pelajaran babagan ikhlas lan ora oleh pasrah marang keadaan sing ana ning ngarep mripat.


Akeh banget rumah makan coto Makassar sing onok nang kota Suroboyo. Jujur ae, mbiyen aku sampe bingung nggolek endi coto Makassar sing pas nang ilatku, soale ben restoran iku rasane bedo-bedo. Akhire aku nemu rumah makan coto makassar sing enak, yaiku nang Coto Makassar Daeng Kulle. Panggone nang daerah Peneleh, Genteng. Seperti umume, nang rumah makan dodole coto Makassar, sop saudara, ambek es pisang ijo. Sing aku seneng nek nang kene iku rasa cotone sing legit tapi seger, dadi kate mangan akeh pun gak bakal keroso eneg. Sop saudarane yo gak kalah enak, opo maneh nek ditambah bola-bola perkedel sing gurih banget. Ditambah ngombe es pisang ijo sebagai makanan penutup, lengkap wes kenikmatane.


Saiki nag endi-endi nag bahas masalah laptop mesti rame ambek sing sing jenenge SSD. SSD iku termasuk gantine HDD sing kanggo nyimpen data sing ono nang laptop. Nah alasan lapooh barik laptop saiki ganti nang SSD soale oleh moco data iku luweh apik ambek luweh cepet timbang HDD. Nah kenggulan SSD yo akeh koyok contone bantere oleh moco data, terus waktu lodinge iku ora suwe koyok HDD dadi luweh cepet, terus daya tahane nang panas ambek nang tatapan iku luweh apik, terus ono maneh sing garai wong sing senenge yaiku ora sepirooh ngentekno batu, terus sing terakhir yaiku ukurane sing luweih cilik timbang HDD ambek bobote barang luweh eneng timbang HDD.


Saiki wes akeh pol berita sing bahas masalah teknologi sing apik kanggo lingkungan. Nah ulan wingi aku ora sengojo moro-moro moco nag saiki akeh ilmuan sing ngembangno teknologi sing jenege Artificial Intelligence utowo sing biasane disingkat AI. Nah teknologi iku ancene dikembangno ambek dirancang kanggo ngewangi menungso ben gampang urusane nag ngelakoni kerjo. AI iku nyontoh koyok pikirane menungso sing iso milih ambek ngenali suoron utowo iso mbade barang-barang sing ono nag sekitare. Terus teknologi iki biasane ono nang komputer ambek dikembangno nang jero komputers. Yo ancene sak beneri teknologi ngeniki ancene maen data, nag ora ngunu AI ora iso mlaku.


Tari kipas pakarena iki salah siji tari tradisional sing asale teko kerajaan Gowa Makasar, Sulawesi Selatan. Asale teko kata ‘karena’ sing artine dolen ambek ‘pa’ sing artine pelaku. Tari iki biasa ditampilno gawe bentuk promosi wisata daerah Sulawesi Selatan. Tari kipas pakarena iki dimaino ambek penari wedok jumlahe limo utowo pitung uwong sing nganggo klambi adat dan nyekel kipas. Tari kipas pakarena iki dadi salah siji tari tradisional sing paling estetik sing onok nang Indonesia. Hal iki mergo gerakan tangan ambek sikile lemah lembut dan ancen penuh estetika. Durung maneh kipas sing digawe properti nari dan biasane isok bentuk sesuatu sing apik banget.


Rencong yaiku senjata tradisional sing asale saka Aceh. Senajan dadi senjata tradisional, rencong nduweni ukuran sing cilik kaya lading. Ing masyarakat Aceh, rencong dadi senjata sing penting gawe ngelawan walandi ing jaman jajahan. Gagang rencong nduweni bentuk aksara arab. Gagang rencong bentuke aksara ba, gagang sing gawe nyekele nduweni bentuk aksara sin, lancip sing mendisor nduweni bentuk aksara mim, pucuk wesi e ngelambangake aksara lam. Saengga sakabehe kesusun dadi kalimat bismillah. Rencong nduweni pucuk seng landhep. Rencong nduweni warna abu-abu lan ana sing warna coklat. Rencong biasane digawe kanggo acara rabi, meugang, peusijuek, tueng dara baro, intat linto lan sapanunggalane.


Masjid kui ora mung sekadar dadi panggon kanggo wong muslim salat. Masjid kui kudune dadi pusat peradaan lan pusat aktifitas masyarakat sekitare. Makane kui, masjid kui kudu duwe ruangan-ruangan tambah sak liyane panggon salat. Masjid kudu duwe ruangan sekre. Ruangan kui fungsine kanggo ruang rapat takmir lan kanggo nyimpen dokumen-dokumen sing ono hubungane karo masjid lan kegiatane. Masjid uga luwih apik duwe pawon dhewe. Pawone kui ora sing gedhe-gedhe. Paling ora iso cukup kanggo masak banyu kanggo godok teh lan goreng gorengan. Sing telu, masjid kui kudune duwe perpustakaan. Masjid ora mung kanggo awak dhewe ngejar akhirat naning uga perkoro donyo.


Dina iki Jerome duweni kesempatan kanggo ndelok langsung lomba badminton sing ana ing Istora Senayan. Jerome nggawa kanca-kancane sing seneng badminton kanggo ndelok Jojo, salah siji atlet badminton sing wis misuwur banget. Wis ora keitung piala sing digawa Jojo kanggo Indonesia ning lomba badminton ana ing ngendi wae. Jojo uga dadi inspirasine Jerome kanggo luwih semangat latihan badminton supaya bisa dadi atlet kaya Jojo. Jerome mesti nggumun ndelok carane Jojo main badminton kayata nalika ngelakoni smash, nalika serve, lan nalika ngelawan. Sawise rampung ndelok badminton ing Istora Senayan, Jerome langsung pindah panggon nuju ing lapangan badminton sing wis disewa sadurunge kanggo latian badminton.


Ana lagu-lagu daerah sing khusus dinggo ning upacara adat. Salah sijine yaiku lagu sing judule "Ratu Anom" saka Bali. Lagu "Ratu Anom" iki nyeritakake babagan percaya marang usaha lan panguripane awak dhewe ning alam dunya. Lagu "Ratu Anom" iki dinyanyekake ning upacara adat Makepung, sawijining upacara adat ning Jembrana, wilayah sing wis terbuka karo akeh peradaban lan pambedha. Lagu iki dinyanyekake pas kabeh wong lagi balap kebo kanggo nambah semangat. "Ratu Anom" iki ya uga bisa dadi lagu penyemangat kanggo bocah sing lagi sinau. Lagu iki dipercaya bisa nyuksesake ujian amarga "Ratu Anom" dhewe kuwi artine ya wong enom sing dadi raja.


Kabeh uwong jaman saiki iku gak onok sing gak butuh karo laptop. Keberadaan laptop iku suwe-suwe wes dadi kebutuhan primer, soale sitik-stik kabehe iku perlu laptop. Nek misal awakmu lagi nggolek laptop sing murah tapi fitur e wes apik, coba lirik Advan Soulmate. Laptop iki wes nganggo Windows 11, tapi regane iku mulai teko 2,4 juta ae. Terus, laptop iki wes dilengkapi ambek prosesor Intel Celeron N4020 utowo Gemini Lake N4020. Wes ngono, laptop iki wes dibekali ambek RAM DDR4 4 GB dan SSD 128 GB. Wes ngono, laptop iki nduwe sifat upgradable, dadi awakmu isok nambah RAM ambek SSD sesuai kebutuhanmu. Dadi gawe awakmu sing nggolek laptop anyar murah dan apik, pilih ae Advan Soulmate.


Awak dhewe kui ora butuh sing jenenge laptop gaming, opo meneh awak dhewe dudu wong sing profesine kui gamer profesional. Yen misale, awak dhewe kerjo sing butuhke performa duwur koyo edit video, gawe ilustrasi, lan gawe animasi, mungkin isih cocok-cocok wae. Nanging yen didolek seko regone kui rodo ora masuk akal. Yen awak dhewe kebutuhane mung kanggo garap tugas utowo skripsi utowo ngetik-ngetik sing biasa ora butuh laptop gaming. Awak dhewe cukup nganggo laptop sing biasa. Kui wis cukup kanggo kebutuhane dhewe sak ben dino. Yen duwe duwit sing luwih, mending tuku laptop sing duwe fitur apik. Misale laptop sing iso dilipet utowo iso digawe dadi tablet. Opo tuku laptop sing tipis lan enteng dadi penak digowo-gowo.


Urip tonggonan iku termasuk salah sijine urip sing ancene gembulan ambek tonggo. Nah sing jenenge tonggo iku maeng termasuk wong sing ancene uripe iku mesti parek ambek omah utowo uripe wong sak liyane dulure utowo keluargane maeng. Yo ancene wong sing diarani tonggo iku mesti wong sing paling parek timbang keluarga dewe. Soale masio keluarga utowo dulur nag adoh yo mesti ora iso lapo-lapo nag ono opo-opo ambek dulure maeng. Dadi nag iso urip ambek tonggo iku kudu sing rukun ambek sing anteng ben ora ono perkoro elek sing kedaden. Soale saiki gelek wong sing ambek tonggo iku gegeran mergo perkoro sepeleh sing ancene kenek diarekno ambek kekeluargaan.


Olahraga sing duwe aturan luwih abot maneh yaiku tinju amarga tinju iki duwe aturan bobot lan kelas. Tinju iki wis ana wiwit jaman purba kanggo ngadu kekuatan, nanging mulai ditandingake ning Olimpiade taun 450 masehi lan dimenangke petinju pertama Yunani sing arane Theagenes saka Thaos. Jaman biyen, tinju iki isih nggunakake sarung tangan saka wesi. Banjur ning taun 1973, tanding tinju nggunakake aturan lan standar sarung tinju saiki mulai digunakake karo Jack Broughton saka Inggris. Olahraga iki uga kesohor ning para bapak lan diadaptasi dadi akeh jenis bela diri karo atlet liya lan nggunakake aturan sing bedha lan luwih bebas.


Maneka warna wit buah tropis ingkang multifungsi kados klapa, gedhang, lan jambu kluthuk. Wonten satunggal malih wit buah ingkang kalebet multifungsi, inggih menika kates. Wonten wilayah Jawa ingkang ngangge basa Jawa Ngapak, sebatan kangge woh kates inggih punika gandhul. Witipun kates kalebet multifungsi amargi meh sedaya bagianipun wit saged dipunmanfaataken. Godhong kaliyan kembang kates saged dimasak dados janganan. Raosipun pait, nanging eca menawi didahar sareng sekul. Batangipun saged dados lalapan. Wohipun kates werninipun oranye. Wijinipun bunder alit-alit. Woh kates paling asring didahar langsung utawi didamel jus. Beta karoten wonten woh kates sae kangge kesehatanipun soca. Pabrik -pabrik produk perawatan kulit damel masker ingkang dicaosi ekstrak kates. Vitamin C wonten kates ugi sae kangge damel rupa langkung cerah lan alus.


Umat Islam pesthine padha akeh ucap sokur lan bungah nyambut Idul Fitri. Bubar sewulan suwene pasa lan ngempet sakabene hawa nepsu dunya. Idul Fitri utawa nduweni teges dina kanggo atur lepat-kalepatan marang sanak kadang sadulur kabeh. Akeh masarakat kang bakal tumpuk undhung tekan ing salah sijine mesjid kanggo numindhakake Salat Ied. Salat sing mung dilakoni setahun sepisan kamangka mesthi rame banget. Rampungan salat kabeh uwong bakal ngadeg jumejer anjum tangan nyuwun sepura marang sapadhane. Ing Blitar tahun 2022 wingi sakwise rong tahun suwene COVID-19 masarakate katon semangat nggawa sakehe berkat kanggo didongani banjur dipangan bebarengan. Kamangka iku, Idul Fitri dadi wulan kang dipengeti kanthi raos sukur marang umat Islam.


Jaman saiki paling enak nganggo laptop sing campuran. Dadi laptop kui iso berfungsi koyo laptop biasa utowo layar iso dicopot dadi tablet. Model laptop koyo ngono kui luwih fleksibel. Yen awak dhewe butuh ngetik, awak dhewe iso nganggo mode sing nganggo keyboard. Yen awak dhewe pengen santai utowo lagi pengen golek hiburan, awak dhewe iso nganggo mode sing tablet. Mode tablet iki luwih penak kanggo nonton mergone ora kalangan keyboard lan iso dicekel luwih penak. Layare kui uga wis layar sentuh dadine koyo awak dhewe ngaggo HP wae. Dadi laptop jenis campuran iki paket komplit, laptop sing iso dienggo nyambut gawe lan uga kanggo hiburan pas lagi preinan.


Poso iki teko boso Arab berarti nahan diri. Tapi nek teko istilahe poso berarti beribadah nang Allah SWT dengan nahan diri teko mangan, ngombe, perbuatan buruk, ambek perbutaan liyane sing isok mbatalno poso ket mulai terbit fajar nganti terbename matahari. Poso sing wajib gawe umat muslim iku jenenge poso Ramadhan. Poso Ramadhan iku poso sing dilakoni pas bulan Ramadhan sing biasane 29 sampe 30 dino. Poso Ramadhan iki isok ngapus kesalahan utowo duso liyane sing tau diperbuat asal dilakonine ambek iman dan ngarepno pahala ambek ridhone gusti Allah SWT. Poso Ramadhan iki melbu nang rukun Islam sing kepapat, dadi kabeh umat Muslim bener-bener wajib ngelakonine. Nek gak ngelakoni, kudu ganti poso nang dino liyane sampe utang posone tuntas.


Hadi nyenengi olahraga mlayu wiwit dheweke isih lungguh ana ing kelas 3 SD. Olahraga iki enteng kanggo Hadi, dadine dheweke saben isuk mesti mlayu kurang luwih 2-3 km. Nalika Hadi mlayu, dheweke nganggo sepatu sing kusus kanggo mlayu supaya luwih aman lan ora bakal nggarai tiba lan kecekluk sikile. Ora lali kanggo Hadi gawa jam tangan sing bisa ngukur kalori sing ilang amarga mlayu supaya Hadi luwih semnagat kanggo mlayu. Yen ana wektu, Hadi uga ngejak dulur-dulure kanggo mlayu bareng supaya padha seger waras. Hadi mesti ngomong yen mlayu iki dadi olahraga sing paling gampang dilakoni amarga ora mbutuhke alat sing aneh-aneh.


Komplek museum Fatahillah iki salah sawijining museum ning Indonesia sing kesohor amarga keaslian, perawatan, lan kelengkapane. Museum iki ing jaman biyen fungsine kanggo Balai Kutha Batavia lan dibangun kaya Istana Dam ning Negara Londo. Ambane komplek museum iki luwih saka 1300 meter persegi lan isih cedhak karo Museum Bank Indonesia. Museum iki ana ning komplek wisata Kota Tua dibarengi karo komplek museum-museum liyane. Fungsine museum iki ya sak liyane kanggo hiburan ya cocok kanggo edukasi anak. Akeh wong tuwo sing nggowo anake ning museum iki ben ngerti babagan sejarah Indonesia lan sejarah Jakarta. Ana pemandu museum sing siyap njelasake apa wae sing ana ning museum kuwi.


Pas kui, aku lagi ngenteni jadwal bioskop. Aku siji setengah jam luwih gasik seko jadwal sing ono neng tiket. TImbangane, aku ngenteni neng bioksop mending aku mlaku-mlaku neng mal wae. Banjur aku mlebu bagian super markete. Awale aku pengen delok bumbu-bumbu pawon. Aku ora arep tuku mung pengen delok wae ono opo wae bumbu sing didol neng kono. Nanging aku ora langsung mampir dono. Biasane pas awak dhewe mlebu super market neng mal kui, awak dhewe langsung ketemu bagian elektronik. Neng kono, aku langsung delok deretan mesin cuci. Aku dadi iling yen neng omah kui mesin cucine lagi rusak. Tak deloki regone mesin cuci neng kono siji-siji. Aku kepengen nukoke mesin cuci kanggo ibuku.


Hotel-hotel ning wilayah daerah iki bisa dadi fokus pemerintah kanggo ningkatake pendapatan amarga ana potensi kanggo berkembang. Nanging pandemi iki marai hotel daerah san saya kegusur. salah sijine amarga kurange perhatian marang protokol kesehatan. Hotel lan penginepan iki mung nyediakake hand sanitizer, nanging ora nyediakake masker. Alesane ya anggaran sing ora cukup amarga pemasukan pengunjung mudhun drastis. Kanggo mbangkitake bisnis perhotelan lan penginepan iki, pemerintah ora ngewenegi anggaran kanggo ngelaksanakake protokol kesehatan. Amarga kasus iki, akeh hotel lan penginepan daerah sing bisnise tutup lan bangkrut ing wayah pandemi corona. Usaha sing bisa dilakoni pemerintah yaiku mung ngelaksanakake revitalisasi hotel iki lan nyediakake program khusus pascapandemi gawe promosi pariwisata maneh.


Sing pensaran arep jogging opo sante-sante neng Taman Kearifan, tak andani carane dono. Taman Kearifan kui cerak Fakultas Hukum Universitas Gadjah Mada, tepate ning sisih wetane fakultas kui. Sing kepisan, Sampeyan kudu ngerte sek cara mlebu UGM. Yen kui seko kidul, kowe iso lewat Bunderan UGM. Seko bunderan kui kowe liwat pintu masuk, lurus wae tekan mentok banjur belok nengen. Seko kono ngikuti dalan meneh tekan nemu bunderan sing luwih cilik. Seko bunderan cilik kui, isih ngetuti dalan sekitar 200 m. Bar kui, Sampeyan bakal nemu drojongan ning sisih tengen. Neng kono mudun. Yen Sampeyan pengen ning Taman Kearifan sisih lor kui iso belok tengen, yen pengen sing sisih kidul belok kiwo.


Jaman saiki kabeh usaha masakan kudu iso ambek pinter nawakno barang teko media sosial. Lah carane piye? yaiku kudu duwe foto sing iso gambarno masakan iku mangkane butuh sing jeneng food photographer sing iso dadekno foto masakan sing didol narik pelanggan. Jarene situs kompas, Wong sing profesine dadi Food Photographer iku dibutuhno kanggo usaha kuliner utowo masakan ben dagangane maeng laris. Soale, foto-foto sing didadekno iso garai uwong sing masi kepincut ambek foto sing didadekno maeng. Akhire akeh wong sing pengen ngerti rasane terus podo tuku ambek goleki panggonane. Nag jareku foto ancene mengaruhi carane promosine wong usaha masakan. Mulai teko gambare sing kudu iso geret pelanggan sampek iso garai pelanggan maeng kepincut kanggo tuku masakan iku maeng.


wingi pas aku dolan nang Pare, kediri. Aku ora sengojo petuk ambek koncoku sing kurus nang kono. Bocahe maeng  ketepak'an mangan, mari ngunu aku yo mangan sisan. Bocahe takok nang aku" lapo nang pare?". Terus aku jawa," Aku dolan lah, lah awakmu lapo nang kene?" Bocahe jawa," Aku sinaulah ben pinter ambek golek pengalaman, kan podo ambek perintahe nabi," golek'o ilmu awit awakmu lahir sampek awakmu mati". Terus aku jawa "owalah iyo bener iku". Nag dipikir-pikir ancene bener, kabeh wong sing nag dunyo iku butuh ilmu sak akeh-akehe digawe ngadepi urip nag masa sing atene teko. Soale bedo jaman ilmune yo bedo soale ilmu iku berkembang terus ora ono mandeke.